Android revija » U mt:s-u od 1. decembra Mix Net i Mega Net tarifa imaće neograničen pristup Internetu U mt:s-u od 1. decembra Mix Net i Mega Net tarifa imaće neograničen pristup Internetu – Android revija\nU mt:s-u od 1. decembra Mix Net i Mega Net tarifa imaće neograničen pristup Internetu\nMt:s je najavio da će korisnici Mix Net i Mega Net tarifa da od 1. decembra 2013. godine imati neograničen pristup Internetu. Naime, korisnicima ovih tarifa biće omogućeno da, nakon potrošenih megabajta iz ove tarife, odnosno GB iz pretplate, besplatno pristupaju Internetu, ali po smanjenoj brzini protoka do 64/32 Kb/s.\nUkoliko korisnici Mix Net i Mega Net tarifa budu želeli da im Internet do kraja meseca bude dostupan po maksimalnoj brzini protoka do 42/5.7 Mb/s, od navedenog datuma biće im na raspolaganju povoljni tarifni dodaci Net Plus dodaci od 500 MB i 3 GB.\nU prevodu, Internet jeste “neograničen”, ali teško da je upotrebljiv na brzinama modema od pre jedne decenije!\nPored toga, Telekom od 1. decembra najavljuje nove Internet dodatke od 500 MB i 3GB za korisnike ostalih tarifa, po ceni od 299,00 dinara, odnosno 999,00 dinara.\nPostojeći Internet dodaci od 150 MB, 900 MB, 3GB i 9 GB više neće biti u ponudi.\nU mt:s-u od 1. decembra Mix Net i Mega Net tarifa imaće neograničen pristup Internetu was last modified: November 7th, 2013 by Goran Aničić\nMega NetMix Netmt:sNet plusTelekom-Srbija\nOficijelni Android 4.3 za Galaxy S3\nTelekom Srbija eksperimentalno nudi CDMA tehnologiju –...


Direktor Sudske policije Republike Srpske Željko Dragojević rekao je za naš portal da je upoznat sa ovim slučajem.\n- Deurić je odradio pripravnički kod nas, a pre toga završio je obuku za sudskog policajca, kao i obuku za upotrebu vatrenog oružja – izjavio je Dragojević.\nOn je dodao da još ne zna kako se desila nesreća, te da su u Vlasenicu upućeni inspektori Sudske policije, piše Srpskainfo.\n- Nalazim se na službenom putu koji ću upravo prekinuti i vraćam se nazad, te ću odmah za Vlasenicu kako bih dobio zvanične informacije kako se desio ovaj slučaj – pojasnio je Dragojević za Srpskainfo.\nPodsetimo, Deurić je danas oko 12 časova ubio Mileta Jevtića u Osnovnom sud u Vlasenici u Republici Srpskoj.\nPrema nezvaničnim informacijama on se najverovatnije igrao pištoljem koji je slučajno opalio i kobni hitac je pogodio Jevtića.\nIza ubijenog Jevtića ostalo je troje dece.


Fudbaleri Radnika su u 20:45, u terminu odigravanja utakmice, odradili trening na stadionu “Anton Malatinski” u Trnavi, osjetili su teren, ali i naslutili ambijent koji će ih dočekati sutra uveče na utakmici.\nDomaći farmeri obeshrabreni: Polovina oranica u Srpskoj zarasla u korov\nDok uvoz poljoprivrednih proizvoda iz godine u godinu bilježi sve alarmantnije vrijednosti, domaća sela izumiru jedno za drugim, a skoro polovina oranica i bašta propada neobrađena.\nJedenje insekata smanjuje rizik od raka\nUskoro bi se jedenje mrava i drugih insekata moglo preporučivati kao prevencija od raka, ako je vjerovati studiji Univerziteta u Rimu.\nBijeljina dobija prvu javnu garažu /VIDEO/\nSkupština grada Bijeljina je na posljednjoj sjednici donijela odluku o eksproprijaciji zemljišta na prostoru između ulica 27. marta i Save Kovačevića na kojoj treba biti izgrađena prva javna garaža.\nU Banji Dvorovi razmišljaju o završetku preostale dvije trećine hotela Sveti Stefan /VIDEO/\nBijeljina bi, ako bude teklo sve po planu, trebala uskoro da dobije tartan stazu i teretanu na otvorenom, u Gradskom parku rečeno je u emisiji Aktuelno koju možete večeras pogledati od 20 časova.\nZahvaljujući donaciji iznova pokrenuli proizvodnju /VIDEO/\nU okviru projekta "Ekonomski oporavak od poplava" koji finansira Evropska Unija, na području Bijeljine do sada je urađeno mnogo na osnaživanju poplavljenih domaćinstava koja su pretrpjela ogromnu štetu za vrijeme katastrofalnih poplava 2014. godine.\n"Pantelinski dani 2019" od 31. jula do 9. avgusta /VIDEO/\nDan Svetog Pantelejmona – Pantelino se u Gradu Bijeljina tradicionalno svečano obilježava 9. avgusta.\nPodrška Dodikovoj izjavi o vitalnom interesu Srpske /VIDEO/\nPredsjedništvo BiH usvojilo je sa dva glasa za i jednim protiv zaključak o zvaničnom stavu BiH u vezi sa nastavkom izgradnje mosta Komarna-Pelješac.


АМЕРИЧКО-НЕМАЧКА БИТКА ЗА СРПСКЕ МЕДИЈЕ - Нови Стандард\nAMERIČKO-NEMAČKA BITKA ZA SRPSKE MEDIJE\nBivši šef CIA i jedan od čelnika američke kompanije KKR Dejvid Petreus razgovarao je...\nBivši šef CIA i jedan od čelnika američke kompanije KKR Dejvid Petreus razgovarao je s Aleksandrom Vučićem o televiziji N1, dok nemački Handelsblat kritikuje Vladu Srbije što televizija Nova nije dobila frekvenciju\nKada je bivši američki ambasador u Beogradu Kameron Manter pre godinu dana postao savetnik borda direktora SBB-a, izbegao je da odgovori na pitanje „Politike” da li mu je plan da na Balkan dovede Si-En-En. Ograničio se na to da kaže kako „Junajted grupa”, čiji je SBB deo,„stalno razvija novu ponudu programa”.\nDanas je sve spremno za početak rada televizije N1, koja je u vlasništvu „Junajted grupe” i čiji je partner Si-En-En. Televizija će imati tri regionalna centra – u Beogradu, Zagrebu i Sarajevu – a za direktora je postavljen Brent Sadler, bivši dopisnik Si-En-Ena iz Beograda za vreme bombardovanja NATO-a i beogradski zet.\nManter nije jedini bivši američki zvaničnik čije se ime pominje u vezi s poslovima SBB-a i „Junajted grupe”. Na čelu Globalnog instituta američke investicione kompanije KKR, koja je u oktobru prošle godine kupila većinski deo SBB-a, nalazi se Dejvid Petreus, bivši šef američke CIA. Petreus se pre dva dana susreo s Aleksandrom Vučićem, prvim potpredsednikom Vlade, kako bi razgovarali o investiranju u Srbiju. Kako „Politika” saznaje, to nije njihov prvi susret, a pre nekoliko dana su i večerali zajedno, mada tabloidi već neko vreme spekulišu kako se nova televizija N1 otvara kako bi rušila Vučića i kako je procena američkih moćnika da „s tako jakim političarem na sceni više neće moći da kontrolišu Srbiju na način kako su to radili u prethodnih petnaestak godina”. I pre pisanja tabloida, Vučić je jednom prilikom novinarima poverio kako veruje da američka televizija dolazi kako bi ga „rušila”.\nTelevizija N1 još nije ni počela s radom, a ne zna se ni kakva će biti njena programska šema, pa je prerano da se zaključi da li je to istina ili spin. Budući stav ove televizije prema vlastima mnogi projektuju na osnovu toga što je njen programski direktor za Srbiju Jugoslav Ćosić, bivši novinar B92, za koga se ne može reći da je naklonjen Srpskoj naprednoj stranci.\nIstovremeno s Petreusovom posetom Beogradu, ozbiljan nemački poslovni list „Handelsblat” objavio je tekst u kojem se navodi da je „na Balkanu, zaboravljenom delu Evrope, sloboda medija zaista ugrožena, a poseban primer je Srbija”. U ovom tekstu, oni to objašnjavaju time što Dejan Jocić, nekadašnji direktor televizije Prva, ne uspeva da dobije nacionalnu frekvenciju za svoju televiziju Nova.\n– Nova ima nezavisne informativne emisije, u kojima često postavlja pitanje: „Ima li Srbija opoziciju?” Ova televizija govori i o cenzuri medija u toj zemlji i napada politički establišment. Ali ne dobija dozvolu da svoj program emituje i preko antenskog sistema i za sada može da se gleda samo u kablovskoj mreži – otvoreno ovaj nemački list drži stranu televiziji Nova i zaključuje da Nemačka ne bi trebalo da gleda u stranu, jer su „nezavisno i kritično novinarstvo preduslov za demokratiju”.\nI dok se N1 zadovoljila distribucijom signala preko kablovske mreže, Nova, sada potpomognuta i tekstovima u nemačkoj štampi, želi nacionalnu frekvenciju koju ne uspeva da dobije i za koju konkuriše i televizija Kopernikus.\n– Za razliku od Nove, televiziji N1 nacionalna frekvencija i ne treba jer će biti regionalna televizija i već ima obezbeđeno mesto u ponudi operatera u sastavu „Junajted grupe” – kaže naš sagovornik iz sveta telekomunikacija.\nA da u borbi za medijski prostor nije reč samo o uticaju i promovisanju nečijih interesa, pokazuje i podatak da oglašivači u Srbiji na televizijske reklame potroše 90 miliona evra godišnje. Za deo tog kolača bore se nacionalne, regionalne i kablovske televizije.\nŠta je KKR, a šta „Junajted grupa”\n„Kolberg Kravis Roberts” (KKR) je američka investiciona kompanija osnovana 1976. godine i jedna je od najvećih na svetu. Prema podacima iz juna prošle godine, imala je imovinu u vrednosti od 83,5 milijardi dolara. Od fonda „Mid Evropa partners” u drugoj polovini prošle godine kupila je većinski deo „Junajted grupe”, dok je manjinski ostao u vlasništvu Evropske banke za obnovu i razvoj. A članice „Junajted grupe” su SBB u Srbiji, „Telemah” u Sloveniji i Bosni i Hercegovini, kao i „Total TV”, koji posluje u svih šest zemalja bivše Jugoslavije. Time je američki KKR postao većinski vlasnik regionalnog biznisa, koji u zemljama bivše Jugoslavije ima oko 1,7 miliona korisnika kablovske televizije i pretplatnika za satelitsku televiziju, internet, fiksnu i mobilnu telefoniju. Koliko je ovaj posao koštao KKR, nije objavljeno, ali kako je pisao „Fajnenšel tajms”, to nije moglo da bude više od 1,73 milijarde dolara, koliko je KKR-u ostalo za investicije u 2013.\nŠto se SBB-a tiče, on je pre prodaje bio registrovan u Holandiji. SBB je u Srbiji jedan od 94 kablovska distributera koliko ih je, prema podacima Ratela, u Srbiji bilo na kraju 2012. godine. Od ukupno 1,44 miliona korisnika, SBB je imao tržišno učešće od 52,5 odsto, što je gotovo 750.000 korisnika kablovske televizije. Detalje za 2013. godinu Ratel će saopštiti polovinom ove godine.\nPre nego što je došao u KKR, Dejvid Petreus je bio šef CIA, od septembra 2011. do novembra 2012. godine, a pre toga komandant međunarodnih snaga u Avganistanu. Ono po čemu je u javnosti ostao upamćen jeste i kampanja koji je protiv njega vodila antiratna nevladina organizacija „Muv on”, za koju se spekuliše da je finansira Džordž Soros. Slogan i naslov tekstova koje su objavljivali bio je „General Petreus ili general koji nas je izdao”. To je bio odgovor ove organizacije na njegov izveštaj u Kongresu o ratu u Iraku.\nKo je Dejan Jocić\nJocić je do pre godinu dana bio generalni direktor televizije Prva, a sada se nalazi na čelu televizije Nova, koja je počela da se emituje na kablovskoj mreži krajem prošle godine. Svojoj bivšoj kući preoteo je popularnu tursku seriju „Sulejman Veličanstveni”, koju je prestao na prikazuje na TV Nova kada nije uspeo da dobije frekvenciju nekadašnje nacionalne televizije Avala.\nJocić se u Srbiji pojavio nakon što je 2008. pod okolnostima koje nisu do kraja rasvetljene dobio otkaz u nemačkoj firmi „Sirijus”, koja se bavila TV pravima za sportske događaje. Morao je pri tom da isplati veliku sumu novca bivšoj firmi, a vodeći nemački mediji naširoko su pisali o ovom slučaju, iznoseći sumnje da je Jocić, radeći za „Sirijus”, sklapao poslove i za sopstveni račun.\nAutor Stefan Despotović\nIzvor Politika, 17. 04. 2014.


"Hodamo po ivici epidemije, niko ne zna da li je to zatišje pred buru" - BIGportal.ba\n3 Aprila, 2020 3 Aprila, 2020 0504\nBroj zaraženih virusom korona u Sloveniji danas je povećan za 41 osobu i sada ih je ukupno 938 oboljelih, potvrdio je Jelko Kacin, portparol slovenačke vlade.\n“Trendovi širenja virusa korona u Sloveniji govore da hodamo po ivici epidemije i niko u ovom trenutku ne može da kaže da li je to zatišje epidemije ili zatišje pred buru”, kazao je Kacin.\nKacin je pozvao građane da se drže strogih ograničenja jer su mjere socijalne izolacije popustile prošlog vikenda, kad je velik broj ljudi odlazio na izletišta i izvan mjesta stanovanja.\nZbog toga je ove sedmice usvojena odredba kojom se načelno zabranjuje izlazak iz matičnih opština osim na posao i u nužnim slučajevima.\nKacin je kazao da je Vlada od danas dopustila rad cvjećara, prodavnica sadnica i sličnog materijala, navodeći da je bolje da ljudi borave u vrtu i na polju umjesto da idu ulicama i napuštaju mjesto stanovanja.\nOsim toga, Kacin je kazao da će se obnoviti rad na gradilištima uz sve mjere opreza i upotrebu zaštitne opreme, kao signal da neke privredne aktivnosti treba obnoviti i tako se pripremati za završetak epidemije koji, kako je rekao, još nije na vidiku.\nRekao je i da se slovenačka vlada “ne može odreći” zahtjeva da vojska pomogne policiji na granici s Hrvatskom uz potrebna policijska ovlašćenja, što nije prihvaćeno na prekjučerašnjem sastanku parlamentarnog Odbora za odbranu.\n“Na granici su nam potrebne svježe snage, slovenačka vojska je potrebna na granici, na tome insistiramo i insistiraćemo”, rekao je Kacin, prenijela je Hina.


Fudbalsku mafiju predvode menadžeri!\nRasprodaja talentovanih dečaka\nTaman smo pomislili da od borbe protiv fudbalske mafije neće biti ništa, jer su selektivno uhapšeni neki ljudi koji nisu imali kriminalno-političku zaštitu, kad ono, predsednik Fudbalskog saveza Srbije, Tomislav Karadžić, na nedavno održanoj Skupštini fudbalske organizacije, otvorio je jedan jako opasan front o kojem se godinama unazad nije moglo i ni smelo govoriti ni pisati. Reč je o vršljanju i devastiranju srpskog fudbala od raznoraznih menadžera i kvazimenadžera, praktično mešetara, koji su bestidno počeli da prodaju i decu inostranim klubovima. Nigde se, čini se, kao u srpskom fudbalu, lakše ne zarađuje "hleb bez motike", preprodajom igrača, sada već i nepunoletne dece.\nPredsednik FS Srbije Tomislav Karadžić je, dakle, otvorio najopasniji fudbalski front i sad treba videti šta će sve biti od najavljene borbe protiv mešetara koji, uglavnom, čast izuzecima, rade u sivoj fudbalskoj zoni, dolazeći, ne tako retko, iz kriminalnog miljea gde pored fudbala uglavnom - praksa je to pokazala - rade i sa drogom.\n- Fudbalski menadžeri su - veli Tomislav Karadžić - najveće zlo srpskog fudbala. Žive na nekim ostrvima, gde je lepo živeti, i to od prodaje naše najtalentovanije dece. Igrači imaju po dva-tri menadžera. U posao se ubacuju i po dva-tri klupska funkcionera i onda klubu ne ostane ništa od transfera. Nemaju ni za struju. Moramo da izađemo iz tog košmara! - zaključuje prvi čovek srpskog fudbala.\nDžajić "kriminalac", Zečević - poštenjačina\nNe verujemo da je Tomislav Karadžić, koji je do pre nekoliko meseci bio i predsednik "Partizana", mislio na ljude iz Humske. Tek, bilo kako bilo, fudbalskoj javnosti je poznato da su jedino u "Partizanu" (od svih srpskih klubova) raskrstili sa belosvetskim menadžerima i taj "posao" je radio "Partizanov" trojac - Zečević, Ćurković, Bjekojević.\nKako su radili i koliko su pošteno radili, to će neka buduća istraga sigurno pokazati. Naravno, ako do nje uopšte i dođe. Ovako, aktuelna vlast nas sve vreme, otkako je naznačena borba protiv fudbalske mafije, uteruje (?) u priču da je bivši predsednik "Crvene zvezde" Dragan Džajić "kriminalac", da je pravio duple ugovore, dok je Žarko Zečević iz "Partizana" koji je, po sopstvenom priznanju prodao više od 140 igrača - puka poštenjačina. Kao da je fudbalski narod Srbije i lud i naivan, pa ne zna da su Dragana Džajića ljudi iz Koštuničinog okruženja (dok je bio premijer srpske vlade) oterali u zatvor da bi pred nove izbore biračima pokazali kako su oni, tobož, beskompromisni u borbi protiv kriminala i korupcije.\nDa je sprega fudbala, politike, korupcije i kriminala više nego očigledna pokazuje i najnoviji primer fudbalskog kluba "Partizan". Naime, znajući kako su bili zaštićeni u vreme Mirka Marjanovića, sada su u upravu kooptirali i Branka Ružića, potpredsednika SPS-a i šefa poslaničke grupe Socijalističke partije Srbije.\nNeka sada oni koji kontrolišu poslovanje fudbalskih klubova dođu u Humsku.\nUostalom, evi šta o sprezi politike i fudbalske mafije kaže kriminolog Dobrivoje Radovanović, čovek koji je odlično upućen u strukturu organizovanog kriminala.\n- Organizovanom kriminalu, pa bio on i u fudbalu, država uvek može da stane na put. Naravno, ako to hoće, ako ona sama nije upletena u to. Ljudi iz podzemlja su, to se dobro zna, finansirali i političke stranke, pa s druge strane fudbalska mafija je visoko rangirana zato što se oko fudbala vrte poslovni ljudi, političari, javne ličnosti, novinari, ali i fudbalski menadžeri koji su, prosto, premrežili Srbiju\nRekorederi u Evropi\nNije nikakva tajna da mi imamo veliki broj fudbalskih menadžera koji se uglavnom bave prevarama i kriminalom - od velike većine evropskih zemalja, država koje su, što se fudbala i rezultata tiče, daleko ispred Srbije.\nU Srbiji legalno radi 118 fudbalskih menadžera, mada na zvaničnom Sajtu FIFA njih ima svega - 90. Kako je došlo do toga da se ta brojka razlikuje, mada bi morala da budu identična, to niko ne može da objasni. Praktično, fudbalska Srbija je osma na svetu po broju trgovaca ljudskim dušama. Ili, još preciznije: najmnogoljudnija zemlja na svetu, Kina, ima svega 18 legalnih menadžera, koliko, primera radi, i jedan mali Obrenovac.\nNo, ovde toliko nisu bitne brojke, one se u srpskom fudbalu nikada ne mogu tačno utvrditi, jer ti menadžeri, sa licencom FIFA, imaju svoje pomoćnike, saradnike, podmenadžere koji rade za njih i vrbuju decu i njihove roditelje. Zašto, pak, akcenat stavljamo na trgovinu decom. Zato, što je svetski trend u fudbalu takav - da se traže mladi igrači, brzi, dobro tehničko - taktički obučeni i oni koji redovno učestvuju na velikim međunarodnim takmičenjima.\nO tome nam je nešto više, i stručnije govorio, Ivan Ergić, aktuelni reprezentativac Srbije i kapiten švajcarskog Bazela koji kaže:\n- Danas gotovo da nema nijednog fudbalera, ili sportiste koji nema menadžera ili agenta. Igrač od samog početka karijere, hteo ili ne, biva upućen na njih, a upravo najmlađi su i najpodložniji vrbovanju i manipulaciji. Ti mešetari se često mogu zapaziti na mečevima mlađih kategorija, turnirima juniorskih ekipa, kampovima i hotelima, kako vršljaju tražeći klince sa "velikim potencijlom". Ti iskusni prevaranti od samog početka pokušavaju da kod igrača stvore psihološku zavisnost, obećavajući mu kule i gradove, razmećući se navodnim kontaktima i fascinirajući ga pričama o velikim klubovima. Može se samo zamisliti kako to sve deluje na tinejdžera punog snova, koji je tek zakoračio u fudbalsku bajku. Takođe, njemu se odmah daje do znanja da on "samo treba da se koncentriše na svoju igru, a da će se za sve ostalo pobrinuti njegov menadžer". To je klasična "patka" koja se servira igraču, da on slučajno ne bi počeo da razmišlja sopstvenom glavom\nFudbaleri i droga\nAko se pažljivije analizira aktuelno stanje u srpskom fudbalu, lako će se doći do zaključka da fudbalski menadžeri ne rade samo s fudbalerima, već i sa drogom. Nedavno je španska "Marka" otkrila aferu sa srpskim menadžerima kao trgovcima drogom - na veliko. U toj medijskoj brzini, kao glavni "bos" označen je Zoran Vekić, bivši fudbaler OFK "Beograda", inače jedan od najuglednijih srpskih menadžera. Veliko ime ovog posla. Međutim, i španskim medijima se potkrala krupna greška jer se radilo o drugoj dvojici Srba - Zoranu Matijeviću i bivšem fudbaleru Crvene zvezde, "Predragu Stankoviću". Oni su iz Južne Amerike, za špansko tržište, prokrijumčarili preko 600 kilograma kokaina, čija vrednost na španskom tržištu iznosi, procena je, preko 700 miliona evra.\nBilo je takvih trgovaca i u srpskom fudbalu. Najsvežiji primer je pokojni predsednik "Bežanije", Goran Mijatović, za koga je i policija znala da vodi fudbalski klub kao alibi, ali da mu je glavni biznis - trgovina drogom. On je ubijen, kao što su glavom platili i mnogi drugi žestoki momci iz podzemlja, koji su preko fudbala i droge želeli da se na instant način obogate.\nFudbalskoj javnosti Srbije nije, naravno, nepoznato da je i Dušan Spasojević, šef zemunskog klana, imao svoje fudbalere i trgovao sa njima. Kao i, takođe, ubijeni Zoran Uskoković Skole, mada se to dugo i vešto sakrivalo od javnosti.\nAli se od javnosti, ipak, nije mogla skloniti priča o hapšenju i istrazi eks-predsednice "Obilića", Svetlane Cece Ražnatović, supruge pokojnog Arkana, koja je optužena da je od prodaje igrača "Vitezova" za sebe prisvojila sumu od 23 miliona maraka i 4.000 dolara.\nSvetlana Ražnatović je zbog toga uhapšena u akciji "Sablja", kasnije je puštena na slobodu, ali se sudski epilog još uvek ne nazire. Našu "slavnu" pevačicu prvo su štitili Vojislav Koštunica (dok je bio premijer) i Velja Ilić. Prosto je neshvatljivo da se sa tim sudskim sporom toliko dugo odugovlači, i ako policija tvrdi da je prikupila sve validne dokaze za tužilaštvo i sud.\nS druge strane, Veličkovićeva sve to negira, braneći se uvek istom pričom kojoj bi, takođe, trebalo posvetiti dužnu pažnju.\n- Ako nastave da me krive za ono što je radio moj pokojni suprug, očekujem da me eksportuju u Hag, da tamo odgovaram i za Arkanovo ponašanje u ratovima u Bosni i Hrvatskoj! - izričita je popularna pevačica.\nMnogo smo i sami krivi što je naša profesija devalvirana, otvoreno govori Raša Bebić, jedan od prvih fudbalskih menadžera sa ovih naših prostora.\n- Svako se u Srbiji bavi menadžerstvom. S druge strane, teško bi neki naš igrač, ako nije iz top-klase, mogao da se proda u inostranstvo bez menadžera. Nažalost, one najbolje, najvrednije na fudbalskom tržištu, prodaju klupski funkcioneri. I tačno se zna, po imenu i prezimenu, koji su to ljudi. Ovo što se sada radi, da se selektivno hapse neki fudbalski čelnici ili menadžeri, to je bacanje prašine u oči. Neka se narod lepo zabavlja, dok se oni glavni, bosovi, enormno bogate. Rečju, da mi koji se pošteno bavimo ovim poslom, a ja za sebe mogu da kažem da pošteno radim, Srbija bi bila puna fudbalera socijalnih slučajeva kaže Bebić\nZvezdino gorko iskustvo\nMediji često pišu o transferima u kojima su igrači izigrani. Svež primer je transfer igrača Klea, iz "Crvene zvezde" za kojeg sportski novinari, naklonjeni crveno-belima, kažu da je "pogođen igrač". Njegovom menadžeru iz Portugala duguje se 200.000 evra, pa još i transfer od 800.000 evra, tako da se lako može dogoditi da klub iz Ljutice Bogdana da ostane bez svog toliko "naduvanog" pojačanja. Tek, bilo kako bilo, u "Crvenoj zvezdi" su čvrsto odlučili da prekinu svaku poslovnu saradnju sa istaknutim menadžerima Rankom Stojićem i Zoranom Stojadinovićem, koji su im, kažu, uvaljivali igrače i "sa jednom nogom".\nZbog svega što znamo o njima, slobodno možemo da kažemo da su fudbalski menadžeri veliko zlo srpskog fudbala. Pogotovu oni koji se bave preprodajom dece. Da li će ovaj najavljeni "rat" protiv fudbalskih trgovaca biti samo puka retorika, ili će fudbalska organizacija, kako je najavila, sastaviti "belu knjigu" svih mešetara koji vršljaju po srpskom fudbalu, bilo da su slobodni strelci ili klupski čelnici - ostaje da se vidi.


Nedavno održani Xbox događaj se fanovima više dopao nego PS5 predstavljanje - PLAY!\nNedavno održani Xbox događaj se fanovima više dopao nego PS5 predstavljanje\nMajsko predstavljanje Xbox Series X igara nije prihvaćeno sa preteranim oduševljenjem, pre svega što u njemu nije bilo ekskluziva i gejmpleja. Microsoft je to sada nadoknadio sa novim digitalnim izdanjem posvećenim ekskluzivama i to kao da je čekao da prvo Soni odradi svoje.\nSada kada je prvi talas predstavljanja ekskluziva za obe nadolazeće konzole iza nas i kada su se utisci slegli, red je uporediti oba događaja. To je moguće zahvaljujući platformi SpikeTrap, specijalizovanoj za detaljno praćenje razne statistike, i to primarno reakciju publike na razne najave.\nPrema podacima izvučenih na osnovu reakcija sa ovog događaja, nedavni Xbox događaj je dobio više pozitivnih reakcija publike u odnosu na junsko Playstation 5 predstavljanje igara. Reakcije na Xbox se sa 70/100 smatraju pozitivnim, dok je Sonijev događaj ocenjen 59/100 kao osrednji. Zanimljivo je da je zabeleženo daleko veće interesovanje za PS5 događaj, gde je najviši broj ljudi koji su pratili bio milion, a sa druge strane oko 250,000.\nNa zvaničnom sajtu platforme možete pronaći detalju analitiku vezanu praktično za svaki trejler pojedinačno, sa sve reakcijama publike. Kada je u pitanju Sony, mnogima se nije dopala prezentacija zbog predstavljenih igara, i slabog kvaliteta istih. Sa druge strane, Microsoft je najavio neke od dugo iščekivanih igara, kao što je Fable 4, ali za pozitivne ocene publike je definitivno najzaslužniji Xbox Game Pass servis koji će omogućiti igranje svih predstavljenih od prvog dana.\nRelated Items:analitika, događaj, event, Microsoft, Playstation 5, Soni, statistika, Xbox Series X


„Vrednovanje medijske pismenosti je važno za građanstvo i društveno učešće, tako da svi mogu da učestvuju na informisan način“, rekao je Silva.\nOn je govorio na pokretanju vebsajta LEME, koji sadrži izvore medijske pismenosti koji će biti dostupni svima u obrazovanju.\n„Svi smo ranjivi kada smo na društvanim mrežama, kada čitamo vesti, gledamo vesti na televiziji ili kada dobijamo informacije na internetu: svi smo ranjivi i skloni smo da verujemo vestima“, rekao je Silva za portugalsku novinsku agenciju Lusa.\nDanas je to, dodao je, plodno tlo za „namerne, a nekad nenamerne manevre dezinformacija“.\n„To podriva demokratije, to uništava demokratiju“, rekao je Silva.\nUlažu 300.000 dolara za borbu protiv lažnih vesti\nDražić: U Srbiji prave vesti često deluju kao izmišljene\nLažne vesti Medijska pismenost Portugalija\n← Kako je država groteskno lovila teroriste među medijima i NVO\nRSE zapošljava: Menadžer/ka digitalnih medija →


Hamilton otkrio šta ne voli u Formuli 1: ''To nije pošteno!'' - Sportske.net\nHamilton otkrio šta ne voli u Formuli 1: ''To nije pošteno!''\nVozač Mercedesa Luis Hamilton rekao je danas da nema nikakvih problema sa ekipom i klupskim kolegom Valterijem Botasom, ali...\n"Hamilton i Botas se poštuju, dobro će se slagati"Rozberg otkrio koga je očekivao za svog naslednika u MercedesuMeklaren raskida sa tradicijom, menja ime bolidaRozberg ne želi da bude krtica i otkrije Hamiltonove tajneOtišao Eklston - Stiže ulična trka u SAD i mnoooogo uzbuđenja!\nHamilton je nedavno rekao da nije pošteno da se unutar ekipe dele podaci o testiranjima i taktici vozača, što je praksa u Formuli 1.\nTrostruki svetski šampion je dodao da nije pošteno da se podaci o njegovoj putanji i kočenju na stazi dele unutar ekipe pošto tako drugi vozač stiče prednost analizirajući tuđi "domaći zadatak".\n"Izađem na stazu, vozim krugove, uradim ceo domaći zadatak, a onda drugi momak to sve može da vidi. Pitao sam moje saradnike o tome. Mislim da nije pošteno da on prikaže sve što je uradio, najbolje što zna, a da onda ja to analiziram na kompjuteru.\nZbog tih podataka drugi mogu da vas kopiraju, tako što će na jednom mestu kočiti pet metara ranije, na drugom mestu dva metra. To mi se zaista ne sviđa", rekao je Hamilton, preneo je Skaj.\n"Zbog toga volim karting, to tamo ne možete da uradite. Tamo samo sirovi talenat može da zablista", dodao je britanski vozač.\nOn je danas želeo da objasni te izjave, rekavši da nisu upućene ni Mercedesu ni Botasu, koji je ove godine zamenio Nika Rozberga u ekipi.\n"Želim da pojasnim, uopšte nisam kritikovao moj tim. Stav o deljenju podataka je moje mišljenje o našem sportu uopšte. To sam mislio od prvog dana u Formuli 1 i tako mislim 10 godina kasnije. Nemam problem sa mojim timom, nemam problem sa Botasom", naveo je Hamilton na Tviteru.


Best Luck Best luck solarni automobil ( BE504007 ) BE504007 | ePonuda.com\nBest Luck Best luck solarni automobil ( BE504007 ) BE504007 cene\ncena 862,00 din\nTrenutno nemamo slike za Best Luck Best luck solarni automobil ( BE504007 ) BE504007\nEPonuda nije internet prodavnica već Vam omogućava da brzo i lako nađete Best Luck Best luck solarni automobil ( BE504007 ) BE504007 po najjeftinijoj ceni. Naš cilj je da kupci budu što bolje informisani o ponudi Best Luck Best luck solarni automobil ( BE504007 ) BE504007 na tržištu Srbije. Vrlo lako nalazite željeni proizvod za kategoriju Igračke cene, ne morate da lutate od sajta do sajta za Best Luck Igračke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Best Luck Best luck solarni automobil ( BE504007 ) BE504007 sa PRODAVCEM. EPonuda ne može da garantuje potpunu tačnost specifikacije i slika za Best Luck Best luck solarni automobil ( BE504007 ) BE504007. Pre kupovine, podatke za Best Luck Best luck solarni automobil ( BE504007 ) BE504007 proverite na sajtu PROIZVOĐAČA.


Večeras na Radiju 021: Novo Presluškivanje donosi hitove šezdesetih | Novosadski informativni portal 021\n13:59 > 12:05\nViše žanrova rok i pop muzike u ovo vreme je imalo procvat, ali ovo nisu jedini žanrovi koji su obeležili dekadu.\nOsveženje je zahvatilo i latino žanrove, bluz, folk, soul i R'n'B, osim roka i popa - tu je bio Motown Records, tu su bile legende poput Bitlsa i Rolingstonsa, The Eagles, Dženis Džoplin, Džimi Hendriks, Bob Dilan, Pink Floyd i mnogi drugi koje i danas slušamo i koji su deo muzičke istorije kao rok, pop i legende drugih žanrova.\nAgenti Presluškivanja Dragana Prica Kovačević, Gorica Nikolin i Zoran Strika će u sat vremena novog izdanja upriličiti malo muzičko uživanje u čijem će kreiranju, kao i uvek, učestvovati i doušnici emisije.\nNajbolji provod definitivno će biti ovog petka, 19. novembra na Radiju 021 u 20h u premijernom terminu Presluškivanja (slušajte direktno OVDE). Repriza na 92,2 MHz stiže u nedelju u podne, a emisija je dostupna onlajn od subote na 021.rs, Mixcloudu, Fejsbuku, Tviteru u Instagramu Presluškivanja.\nUkoliko vas zanima neko od prethodnih izdanja, poslušajte bilo koje Presluškivanje do sada OVDE.\nDok je novo izdanje u pripremi, pred vama je poslednja emisija u produkciji Radija 021, posvećena antiratnim pesmama.


Letovanje u Srbiji nije ni tako jeftino, sedam dana za četvoročlanu porodicu i do 800 evra | Kamatica\nPočetna > vodic > Letovanje u Srbiji nije ni tako jeftino, sedam dana za četvoročlanu porodicu i do 800 evra\nLetovanje u Srbiji nije ni tako jeftino, sedam dana za četvoročlanu porodicu i do 800 evra\nTekst objavljen: 26.06.2020 14:05\nZa sedam dana u zlatiborskom hotelu bračni par sa dvoje dece treba da izdvoji više od 1.000 evra, a u Vrnjačkoj Banji 800 evra\nProsečna cena desetodnevnog smeštaja za četvoročlanu porodicu od 400 do 600 evra.\nLetovanje u Srbiji ove godine moglo bi da bude paprenije i od najegzotičnijih svetskih destinacija. Veliki broj domaćih turista digao je ruke od pokušaja da se ovog leta odmara van srpskih granica. Pandemija virusa korona previše im je zakomplikovala letovanje u inostranstvu. Zato su požurili da bukiraju top domaće turističke lokacije.\nZakon ponude i tražnje, vele stručnjaci, logično je izazvao drastičan skok cena - od 30 do čak 50 odsto.Uprkos tome što su često i dvostruko skuplji od grčkih i onih na crnogorskom primorju, kapciteti za udarnu letnju sezonu u Srbiji već su rasprodati.\nProsečna cena desetodnevnog smeštaja za četvoročlanu porodicu na najtraženijim lokacijama poput Vrčanjke Banje, Kopaonika, Zlatibora ili Sokobanje je od 400 do 600 evra, a u hotelima sa više zvezdica ovoliko košta samo jedna noć.Oni koji letuju u Crnoj Gori i Grčkoj znaju da se u junu i julu najam apartmana plaća i dvostruko niže od ove cifre.\nMera Vlade Srbije da se podelom besplatnih vaučera podrži domaći turizam, verovatno je uticala da hiljade turista prelome i odluče da godišnji odmor provedu u našim banjama, na planinama i u izletištima. Mnoge je, međutim, cenovnik razbesneo.Letovanje u Srbiji, kažu, ne samo da neće sačuvati budžet, nego je i skuplje od putovanja van granica. Društvene mreže krcate su komentarima kivnih domaćih turista koji su u pokušaju da rezervišu letovanje u Srbiji, naišli na paprene cene."U Bukovičkoj banji skuplje nego na Maldivima", "Sokobanja prešišala Grčku", "'More' u Vrčnjakoj Banji paprenije od Krita" - samo su neki od komentara.\n- Doslovce sam pao u nesvest kada sam na sajtu za bukiranje video da smeštaj za suprugu mene i dvoje maloletne dece u hotelu na Kopaoniku košta više od pola miliona dinara. Za sedam dana u zlatiborskom hotelu bračni par sa dvoje dece treba da izdvoji više od 1.000 evra, a u Vrnjačkoj Banji 800 evra. Za polupansion, sve to stiže na oko 2.000 evra - kaže Beograđanin Janko S.\nSkok cena uopšte nije iznenadio Aleksandra Seničića, direktora "Jute".\n- Ekonomski je logično i očekivano, kada je veća tražnja, a manja ponuda, da dođe do porasta cena. Način da se to spreči bio je u promociji drugih destinacija, osim tih nekoliko najatraktivnijih. Svi su nagrnuli na tih nekoliko destinacija, pa je u njima smeštaj poskupeo od 30 do 50 odsto.Dok je smeštaj u Sokobanji lane bio pet evra, sada je deset, a i dalje postoji veliki broj predivnih, malo poznatih i nedovoljno promovisanih, destinacija u zapadnoj i istočnoj Srbiji, gde smeštaj košta od pet do osam evra- kaže Seničić.\n- U ta dva udarna meseca već imamo bukirano 95 odsto kapaciteta. Aranžmani za mart, april i maj, kao i školske ekskurzije, prebačeni su na ove mesece. Kao i ranije, krevet može da se nađe i po ceni od 1.000 dinara po osobi, ali i za 12.000 pa i više, shodno željama i mogućnosti. Apartman za deset dana, za porodicu sa dvoje dece, najmio se za 250 evra, a na mnogo mesta kompletan ručak košta 500 dinara - kaže Trifunović.\nVlasnici privatnog smeštaja i hotelijeri su iz straha od novih mera zbog korone i snizili cene smeštaja, a verovatno će i dodatno spustiti cene kroz razne "last minit" ponude.U gotovo svim zlatiborskim hotelima je smeštaj za decu do sedam godina besplatan, a za one do 12 godina, upola jeftiniji. U hotelima sa malo zvezdica, mogao je da se nađe polupansionski smeštaj po osobi za 2.500 dinara. Najskuplje varijante su oko 8.000 po osobi za istu uslugu- kaže Živanović.\nDržavne mere pomoći privredi gotovo uopšte nisu obuhvatile najpogođeniju granu - turizam, čime je Srbija jedina zemlja koja nije imala poseban program za ovu oblast. Vaučeri su jedina mera, koja je trebalo da bude drugačije organizovana. Umesto da svi vaučeri budu iste vrednosti, već recimo od 5.000 do 12.000 za najskuplje, kojima bi se stimulisala posećenost hotela u Beogradu, Novom Sadu, Nišu. Cena smeštaja u njima mora da bude veća nego u svetskim metropolama, jer je sezona u našim gradovima svega dva meseca, a u inostranim prestonicama 365 dana godišnje - kaže Aleksandar Seničić.\ndomaći turizam letovanje u srbiji vrnjačka banja letovanje korona virus pandemija YUTA


OSM Televizija - Dodik: Vučićev iskren pristup neće naići na plodno tlo kod Izetbegovića\nDodik: Vučićev iskren pristup neće naići na plodno tlo kod Izetbegovića\nPredsjednik Republike Srpske Milorad Dodik od predstojećeg susreta članova Predsjedništva BiH sa predsjednikom Srbije Aleksandrom Vučićem u Beogradu očekuje dobre namjere Srbije koja želi saradnju u regionu, prije svega sa BiH, ali i smatra da to neće naići na plodno tlo kod bošnjačkog člana Bakira Izetbegovića.\n"Izetbegović će i dalje pokazivati svoju poziciju spletkaroša, kao i da nije za pomirenje dva naroda", rekao je Dodik.\nDodik je za beogradski "Alo" odbacio spekulacije da Vučić na njega vrši pritisak, navodeći da sa Vučićem može imati različite političke stavove, ali da to nije smetnja njihovim dobrim odnosima.\n"Poznat sam po tome da ne trpim pritisak, ali racionalnu argumentaciju prihvatim. Za pritisak sam pogrešna adresa", rekao je Dodik i potvrdio da ima dobru saradnju sa Srbijom i Vučićem.\nOn je ponovio da BiH i Izetbegović ne mogu priznati samoproglašeno Kosovo i da bi to učinili da su mogli, te napomenuo da Srpska slijedi politiku Srbije u pogledu očuvanja teritorijalnog integriteta.\n"Naš stav o tome je dokazan. Srpska nije dozvolila priznanje Kosova, mi smo u tome žrtvovali svoju poziciju. Hipotetički gledano, da je ta priča nezavisnog Kosova uspjela, mi bismo možda imali priliku da pitamo - šta je sa Republikom Srpskom?", kaže Dodik.\nNa pitanje hoće li biti ruskih humanitarnih baza u Srpskoj, Dodik je rekao da je ranije bilo priče o tome, ali da to nije operacionalno postavljeno.\n"Srpska je u specifičnim okolnostima. U svakom slučaju, vidjećemo. Nama su potrebne službe za borbu protiv elementarnih nepogoda", rekao je Dodik.\nDodik kaže da je ukupna bezbjednosna situacija u Republici Srpskoj stabilna i da organi i službe bezbjednosti uspješno rade svoj posao, preduzimaju preventivne mjere, jer nikada nije isključena neka mogućnost terorističkog napada, kao što se dešava svuda u svijetu.\n"Ono što nas zabrinjava je činjenica da se iz Sirije vraćaju borci `Islamske države` koji mogu da budu potencijalna opasnost tako što će se jedno vrijeme primiriti, a poslije će djelovati", rekao je Dodik.\nOn je naveo da su pojave paravojnih struktura u BiH prijetnja Republici Srpskoj, jer se one i formiraju s namjerom ugrožavanja Srpske.\n"Naravno da Bakir Izetbegović to radi, ali su to sve totalne gluposti koje ne mogu ništa kvalitetno da donesu", rekao je Dodik, dodajući da je Srpska suočena sa potrebom da svoju bezbjednost digne na viši nivo, te da su uložena znatna sredstva u izgradnju novog kampa za specijalnu policiju u Zalužanima kod Banjaluke koji će biti jedan od najsavremenijih centara za obučavanje policije u regionu.\nKada je riječ o prijetnjama smrću koje je nedavno dobio, Dodik kaže da živi u stalnoj prijetnji po život, ocjenjujući da su presuda generalu Ratku Mladiću i njegov stav o tome sigurno bili inspiracija nekima iz BiH da mu prijete.\n"Time treba da se bave državni organi. Što se mene tiče, to nisam ostavio po strani, razmišljam o tome, ali me to nije dovelo u paranoju. Živim u permanentnoj prijetnji mom životu. Šta da radim!?", rekao je Dodik.\nKomentarišući nastojanja da se Republika Srpska proglasi genocidnom, Dodik je rekao da stalno postoje takva nastojanja, ali da je to laž i podmetanje koje hrani određene sujete u Federaciji BiH.\n"Ta tvrdnja o genocidnosti Srpske je totalno neprijateljska prema svim ljudima koji u njoj žive i u svom zahtjevu ima potrebu da bude ukinuta Srpska. To je napadačka i osvajačka koncepcija. Mi to odbacujemo. To nije istina", naglasio je Dodik i ponovio da Srpska nikada neće dozvoliti obnavljanje tužbe BiH protiv Srbije.\nDodik je rekao da presuda Mladiću ne može promijeniti položaj Srpske koja ima stabilne institucije i političku strukturu na vlasti i nije ničim sa tog aspekta ugrožena, a i sve je manje intervencija visokog predstavnika.\nNa pitanje da li i dalje sanja o samostalnosti Republike Srpske, Dodik je odgovorio da Srpska može još neko vrijeme da bude natjerana da živi u BiH, ali da će BiH sama sebe ukinuti svojom nefunkcionalnošću.\n"Tako da će ovdje ostati ono što funkcioniše, a Republika Srpska je pokazala da funkcioniše i bez BiH. BiH nam nije potrebna", istakao je Dodik.\nOn je napomenuo da veliki pritisci na njega i Republiku Srpsku nikada nisu prestajali, dodajući da Srpska traži da joj budu vraćene otete ustavne nadležnosti.\n"Nikada ne funkcioniše ono što je nametnuto. I EU će morati da odustane od koncepta koji je nametnut", smatra Dodik.\nJoš iz iste kategorije: « PD PSBiH o Crnatkovim putovanjima, Bosićevoj deklaraciji, Izbornom zakonu... Prliću potvrđeno 25 godina, postojao udruženi zločinački poduhvat »


BK grupa među sto kompanija na Svetskom ekonomskom forumu - Ekonomija - Dnevni list Danas\nPočetna » Ekonomija » BK grupa među sto kompanija na Svetskom ekonomskom forumu\nTreću godinu zaredom kompanija Dana Holdings, koja posluje u okviru BK grupe, proglašena je za jednu od 100 najboljih kompanija na svetu.\n5Piše: Danas Online 24. januara 2020. 14.02\nSimon i Dragomir Karić u Davosu Foto: BK Grupa\nOvo priznanje koje dodeljuje prestižni britanski magazin „World Finance“ u ime BK grupe na Svetskom ekonomskom forumu, u Davosu primio Dragomir J. Karić.\nNa 50. jubilarnom samitu, na kojem su, između ostalih,\nučestvovali Donald Tramp, predsednik SAD, Angela Merkel, emačka\nkancelarka, Aleksandar Vučić, predsednik Srbije, i Antonio Guteres,\ngeneralni sekretar UN, pored Dana Holdingsa među najveća imena u svetu biznisa, ovoga puta našli su se i Samsung, Apple, Rio Tinto, Hitachi, Nike i Nordex.\nNa listi najboljih svoje mesto izgubile su čuvene kompanije kao što su Alibaba, Amazon, Bayer, Mastercard, Varta i IBM.\n„Kao i uvek Karići su prisutni tamo gde su najbolji. Naši veliki projekti širom sveta izazvali su veliku pažnju najvećih biznismena i predsednika država. Srbija je, smem slobodno da kažem, danas tigar u jugoistočnoj Evropi na čelu sa predsednikom Aleksandrom Vučićem i korporacijama poput BK grupe, čiji je osnivač i utemeljivač Bogoljub Karić i gde već rade i najmlađe generacije Karića. U izgradnji se rukovodimo visokim standardima i inovativnom tehnologijom, odnosno svime što je neophodno za život i stvaranje jednog modernog čoveka ne za 21. vek već za 22. vek“, istakao je Dragomir J. Karić, a prenosi pres služba BK grupe.\nMinsk World Foto: BK Grupa\nBK grupa je po izboru svetskih stručnjaka nagrađena i za „Najveći\nmultifunkcionalni kompleks“. „Minsk World“ je najveći građevinski poduhvat u Evropi od tri i po miliona kvadratnih metara i predstavlja „grad u gradu“, a predviđeno je da u njemu živi i radi 400.000 ljudi.\nSimon Karić primio je nagradu kojom je Nebojša Karić proglašen za\nnajboljeg CEO, odnosno najboljeg izvršnog direktora na svetu u blasti građevinske industrije.\nBK, Bogoljub Karić, Davos, NagradaBeograd\n„Čvrste“ poslovne veze sa Karićima\nVučić posetio Karić grad u Belorusiji (VIDEO)\nVučić i Dodik s Karićem na gradilištu BK kompanije u Minsku\n24. januara 2020. u 14.11\nDa li Karići imaju bar jednu firnu u Srbiji koja radi i doprinosi budžetu?\n25. januara 2020. u 07.05\nNemaju niti jednu u Srbiji. Ovo je čista izmišljotina kao i uvek. Rade u Belorusiji i to je sve.\n25. januara 2020. u 17.45\nRecept za uspeh Karica, “ Ukrades pomoc za Kosovo, oko 200 miliona maraka, otmes Bel Padzet „, posle sve ide samo od sebe\nzajam za preporod Karića kaže:\n25. januara 2020. u 19.47\nNovac za obnovu Srbije koje su građani naivno davali misleći da će razviti svoju zemlju završile kod ove porodice sa kosovskim pasošima devedesetih. Kad god ih vidim da glume uspešne privrednike setim se te prevare naroda. Samo jedna u nizu varanja građana u poslednjih 40 godina.\n26. januara 2020. u 11.45\nDa li je ovo plaćeni EPP?


Pele tužio Samsung: zahteva 30 miliona dolara | Android Market\nPele tužio Samsung: zahteva 30 miliona dolara\nNekada velika zvezda u svetu fudbala, Brazilac Pele, tužio je kompaniju Samsung i zahteva 30 miliona dolara odštete. 75-godišnji Brazilac tvrdi da je Samsung prošle godine iskoristio njegov lik na stranici gde je reklamirao UHD televizore.\nKako izveštava Rojters, Pele je tužbu podneo pred sudom u Čikagu početkom marta, a u njoj se tvrdi da u reklami koja koristi veliku fotografiju stoji model koji veoma liči na Pelea. Pored ovoga je slika Samsungovog televizora koji pokazuje fudbalera koji šutira na gol. Reklama koja se pojavila u The New York Times-u ne spominje Pelea, a u tužbi se navodi da je Samsung i 2013. godine pokušao da iskoristi Peleovu fotografiju za marketing, ali ju je korejski gigant povukao u poslednjem trenutku.\nTakođe se navodi da Samsung nikada nije dobio prava da koristi Peleov identitet na bilo koji način. Peleov advokat tvrdi da će reklama zbuniti potrošače i umanjiti vrednost odobrenja nekadašnje fudbalske zvezde. Kada je Brazil bio domaćin Svetskog prvenstva u fudbalu, Pele je na ime odobrenja za korišćenje svog lika zaradio 25 miliona dolara.\nPrevious Article Počela sa radom prva virtuelna socijalna mreža na svetu\nNext Article Office za Android dobio mogućnost izvoza fajlova kao PDF i bolje umetanje fotografija


Trojka preti Đokoviću - Smedia\nTrojka preti Đokoviću\n16.05.2017 | 07:29\nNovak Đoković u Rimu Foto Fejsbuk/N. Đoković\nNOVAK Đoković na drugoj poziciji na svetskoj rang-listi stoji na "klimavim" nogama. Samo godinu dana od trenutka kada je sa vrha gledao prvog rivala iza sebe, sa prednošću od čak 9.025 bodova, naš teniser počinje da strahuje i za drugo mesto. Ove nedelje čeka ga novi test na mastersu u Rimu, gde će braniti finale i 600 bodova.\nU prvom kolu je slobodan, u drugom najverovatnije sutra sastaje se sa Britancem Aljažom Bedeneom (55. na svetu), kome je Italijan Đanluka Mađere (363. na ATP listi), posle 6:7, 6:4, 3:0 predao meč zbog povrede.\nNaredni mogući rival je Nik Kirjos, dok bi u...


Studijski programi | Univerzitet u Beogradu - Poljoprivredni fakultet\nStudije - Studijski programi\nNovi akreditovani studijski programi po kojima se upisuju studenti osnovnih, master, specijalističkih i doktorskih akademskih studija, školske 2014/2015. godine:\nInformator PDF format\nMenadžment voda u poljoprivredi\nUpravljanje u agrobiznisu i trgovini\nSTARI Studijski programi po Akreditaciji iz 2008. godine\nFakultet organizuje i izvodi studije u toku školske godine koja, po pravilu, počinje 1. oktobra i traje 12 kalendarskih meseci.\nŠkolska godina ima, po pravilu, 42 radne nedelje, od čega 30 nastavnih nedelja i 12 nedelja za konsultacije, pripremu ispita i ispite.\nŠkolska godina deli se na jesenji i prolećni semestar, od kojih svaki ima, po pravilu, 15 nastavnih nedelja i šest nedelja za konsultacije, pripremu ispita i ispite.\nNa Fakultetu se izvode akademske studije na osnovu odobrenih, odnosno akreditovanih studijskih programa za sticanje visokog obrazovanja.\nAkademski studijski program osposobljava studente za razvoj i primenu naučnih i stručnih dostignuća.\nFakultet organizuje akademske studije na svim nivoima visokog obrazovanja (osnovne akademske studije; master akadmske studije i specijalističke akademske studije; doktorske akademske studije) u odgovarajućim disciplinama poljoprivrede, prehrambene tehnologije i agroekonomije.\nSadržaj kvalifikacija i diploma pojedinih vrsta i nivoa studija na Fakultetu odgovaraju karakteru i ciljevima studijskih programa.\nStudijski programi Fakulteta se permanentno usklađuju sa dostignućima nauke. Fakultet sistematično i efektivno planira, sprovodi, nadgleda, vrednuje i unapređuje kvalitet studijskih programa.\nObim studija se izražava brojem ESPB bodova.\nOsnovne akademske studije na Fakultetu imaju 240 ESPB bodova.\nMaster akademske studije imaju najmanje 60 ESPB bodova, kada je prethodno na osnovnim akademskim studijama ostvaren obim od 240 ESPB bodova.\nDoktorske akademske studije imaju najmanje 180 ESPB bodova uz prethodno ostvaren obim studija od najmanje 300 ESPB bodova na osnovnim akademskim i master akademskim studijama.\nBudući da nudi više studijskih programa Fakultet obezbeđuje da svi programi ispunjavaju osnovne standarde kvaliteta i da između njih postoji potreban stepen usaglašenosti. Fakultet objavljuje ciljeve svakog od studijskih programa koji ostvaruje. Ciljevi uključuju postizanje određenih znanja i stručnosti i metode za njihovo sticanje. Ciljevi uključuju razvoj kreativnih sposobnosti i ovladavanje specifičnim praktičnim veštinama potrebnim za razvoj karijere u poljoprivredi i prehrambenoj tehnologiji. Studijski programi imaju usklađenu strukturu odgovarajuće širine i primerene metode učenja, naročito interaktivne metode učenja.\nSvaki predmet iz studijskog programa iskazuje se brojem ESPB bodova.\nIzmeđu različitih studijskih programa može se vršiti prenošenje ESPB bodova, na način i pod uslovima utvrđenim Statutom i drugim opštim aktima Fakulteta.\nZavršetkom svakog od tri nivoa akademskih studija student stiče određene kvalifikacije.\nkoji su pokazali znanje u različitim disciplinama područja poljoprivrede i prehrambene industrije u oblasti biotehničkih nauka tehničko-tehnološkog polja, koje se zasniva na prethodnom obrazovanju i koje je na nivou koji omogućava korišćenje stručne literature, ali istovremeno obuhvata neke aspekte koji se oslanjaju na ključna znanja njihovog polja studiranja;\nkoji su u stanju da primene svoje znanje i razumevanje na način koji ukazuje na profesionalni pristup poslu ili zvanju i koji imaju sposobnosti koje se najčešće iskazuju smišljanjem i odbranom argumenata i rešavanjem problema unutar polja studiranja;\nkoji imaju sposobnost da prikupljaju i tumače potrebne podatke u različitim disciplinama područja poljoprivrede i prehrambene industrije u oblasti biotehničkih nauka tehničko-tehnološkog polja;\nkoji imaju sposobnost razmišljanja o relevantnim društvenim, naučnim ili etičkim pitanjima u različitim disciplinama područja poljoprivrede i prehrambene industrije u oblasti biotehničkih nauka tehničko-tehnološkog polja;\nkoji su u stanju da o svom radu i rezultatima rada obaveštavaju stručnu i širu javnost u različitim disciplinama područja poljoprivrede i prehrambene industrije u oblasti biotehničkih nauka tehničko-tehnološkog polja;\nkoji su razvili sposobnosti koje su neophodne za nastavak studija u različitim disciplinama područja poljoprivrede i prehrambene industrije u oblasti biotehničkih nauka tehničko-tehnološkog polja;.\nKvalifikacije koje označavaju završetak master akademskih studija stiču studenti:\nkoji su pokazali znanje i razumevanje u različitim disciplinama područja poljoprivrede i prehrambene industrije u oblasti biotehničkih nauka tehničko-tehnološkog polja, koje dopunjuje znanje stečeno na osnovnim akademskim studijama i predstavlja osnovu za razvijanje kritičkog mišljenja i primenu znanja;\nkoji su u stanju da primene znanje u rešavanju problema u novom ili nepoznatom okruženju u širim ili multidisciplinarnim područjima oblasti biotehničkih nauka tehničko-tehnološkog polja\nkoji imaju sposobnost da integrišu znanje, rešavaju složene probleme i da rasuđuju na osnovu dostupnih informacija koje sadrže promišljanja o društvenim i etičkim odgovornostima povezanim sa primenom njihovog znanja i sudova u različitim disciplinama područja poljoprivrede i prehrambene industrije u oblasti biotehničkih nauka tehničko-tehnološkog polja;\nkoji su u stanju da na jasan i nedvosmislen način prenesu znanje i način zaključivanja stručnoj i široj javnosti u različitim disciplinama područja poljoprivrede i prehrambene industrije u oblasti biotehničkih nauka tehničko-tehnološkog polja;\nkoji poseduju sposobnost da nastave studije na način koji će samostalno izabrati.\nkoji su pokazali produbljeno znanje, razumevanje i sposobnosti u odabranim užim naučnim područjima u biotehničkih oblastima specijalizacije, zasnovano na znanju i veštinama stečenim na diplomskim akademskim studijama i odgovarajuće je za istraživanje u datim užim naučnim oblastima studija;\nkoji su u stanju da primene stečeno produbljeno znanje, razumevanje i sposobnosti stečene tokom specijalističkih studija za uspešno rešavanje složenih problema u novom ili nepoznatom okruženju, u užim područjima studija u oblasti biotehničkih nauka;\nkoji imaju povećanu sposobnost da povežu stečena znanja i rešavaju složene probleme, da rasuđuju i da na osnovu dostupnih informacija donose zaključke koji istovremeno sadrže promišljanja o društvenim i etičkim odgovornostima povezanim sa primenom njihovog znanja i sudova u oblasti biotehničkih nauka;\nkoji su u stanju da efikasno prate i usvajaju novine i rezultate istraživanja u oblasti specijalizacije i da na jasan i nedvosmislen način prenesu svoje zaključke, znanje i postupak zaključivanja stručnoj i široj javnosti.\nkoji su pokazali sistematsko razumevanje tehničko-tehnološkog polja studija;\nkoji su savladali veštine i metode istraživanja na tom polju;\nkoji su pokazali sposobnost prilagođavanja procesa istraživanja uz neophodan stepen akademskog integriteta;\nkoji su originalnim istraživanjem i radom postigli ostvarenje koje proširuje granice znanja, koje je objavljeno i koje je referenca na nacionalnom i međunarodnom nivou;\nkoji su u stanju da u akademskom i profesionalnom okruženju promovišu tehnološki, društveni ili kulturni napredak.\nSavladavanjem studijskog programa student stiče opšte i predmetno-specifične sposobnosti u području poljoprivrede i prehrambene industrije u oblasti biotehničkih nauka tehničko-tehnološkog polja studija koje su u funkciji kvalitetnog obavljanja stručne i naučne delatnosti.\nSavladavanjem studijskog programa student stiče sledeće opšte sposobnosti u području poljoprivrede i prehrambene industrije u oblasti biotehničkih nauka tehničko-tehnološkog polja studija:\novladavanja metodama, postupcima i procesima istraživanja;\nSavladavanjem studijskog programa student stiče sledeće predmetno-specifične sposobnosti u području poljoprivrede i prehrambene industrije u oblasti biotehničkih nauka tehničko-tehnološkog polja studija:\ntemeljnog poznavanja i razumevanja discipline odgovarajuće struke u poljoprivredi i prehrambenoj tehnologiji;\nrešavanja konkretnih problema uz upotrebu naučnih metoda i postupaka;\npraćenja i primene novina u struci;\nupotrebe informaciono-komunikacionih tehnologija u ovladavanju znanjima odgovarajućeg područja.


Formiran Odbor za istinu o Goranu Kneževiću | Autonomija\nFormiran Odbor za istinu o Goranu Kneževiću\nGrađani koji podržavaju uhapšenog gradonačelnika Zrenjanina i smatraju da je grad za njegovog mandata doživeo privr…\nGrađani koji podržavaju uhapšenog gradonačelnika Zrenjanina i smatraju da je grad za njegovog mandata doživeo privredni preporod, formirali su danas Odbor za istinu o Goranu Kneževiću. Koordinator Božidar Vorgić rekao je da će se Odbor angažovati na „istinitom informisanju javnosti“ o svim aspektima aktuelnog procesa protiv gradonačelnika Zrenjanina. On je naveo da u tome očekuje podršku svih „pravdoljubivih građana, a posebno javnih ličnosti, nevladinog sektora i medija“.\nOdbor za istinu saopštio je da je Knežević najbolji gradonačelnik u Srbiji, a da je Zrenjanin tokom njegovog mandata doživeo značajan napredak, o čemu svedoče brojna domaća i međunarodna priznanja, privredni oporavak grada i povećanje životnog standarda građana. Članovi Odbora naveli su da je Knežević svojim radom postao simbol zrenjaninskog preporoda i da zbog toga uživa ogromno poverenje sugrađana, što su pokazali i rezultati nedavnih lokalnih izbora. „Spektakularno hapšenje gradonačelnika Zrenjanina i medijski linč koji je tim povodom orkestriran, u nameri da se Knežević predstavi kao kriminalac, a Zrenjanin kao sedište građevinske mafije, nanosi nesagledive negativne posledice Zrenjaninu“, navedeno je u saopštenju.


Nova "packa" EU; Odgovor Srbije: Mi nikad nismo ni prekidali - ebart\nNova "packa" EU; Odgovor Srbije: Mi nikad nismo ni prekidali\n16. Jul 2021. godine\nIZVOR: BETA /// Foto: EPA/STEPHANIE LECOCQ\nBrisel -- Portparol Evropske unije Peter Stano ukazao je da je odluka Srbije da ponovo pošalje ambasadora u Siriju suprotna stavu Brisela.\nOn je kazao da slanje ambasadora u Damask podrazumeva predaju akreditiva šefu države, u konkretnom slučaju predsedniku Sirije Bašaru Asadu "koji je na listi sankcija EU i nema demokratski legitimitet kao predsednik države".\n"On je neko ko je nadgledao masovno brutalno nasilje koje su režimske trupe počinile nad stanovništvom, uključujući upotrebu hemijskog oružja. To su razlozi zbog kojih države članice EU ne šalju ambasadore u Damask da predaju akreditive Asadu. One tamo imaju predstavnike u svojstvu otpravnika poslova, koji ne moraju da predaju akreditive šefu države", naveo je Stano.\nNavodeći da je predstavljanje zemalja kandidata u Damasku u nadležnosti tih država, Stano je ukazao da bi u slučaju odluke Beograda "trebalo uzeti u obzir da je Vlada Srbije više puta potvrdila da su evropske integracije strateški prioritet zemlje".\nDodao je da to uključuje "progresivno usklađivanje sa spoljnom i bezbednosnom politikom EU".\nČetvorogodišnji mandat ambasadora Srbije u Siriji Jovana Vujasinovića istekao je 2013. godine. Nakon toga, novi nije imenovan i na njegovom mestu do sada je bio otpravnik poslova Milan Vijatović, navodi RSE.\nIme ambasadora koji će predstavljati Srbiju u Siriji za sada nije saopšteno.\nVećina evropskih zemalja i SAD povukle su ambasadore iz Damaska ili snizile aktivnosti na nivo otpravnika poslova 2012. godine, pošto Asadov režim optužuju za kršenja ljudskih prava i ratne zločine.\nIz Ministarstva spoljnih poslova u Beogradu su, međutim, naveli da Srbija "nikada nije prekidala diplomatske odnose sa Sirijom".\n"Oni su se, do imenovanja našeg novog ambasadora u toj zemlji, odvijali na nivou privremenog otpravnika poslova, što je bilo uslovljeno tadašnjom bezbednosnom situacijom u toj zemlji", navodi se u pisanoj izjavi Ministarstva za RSE.


Dalji koraci u saradnji: primjeri dobre prakse Švedske i Crne Gore\nMinistar za ljudska i manjinska prava dr Suad Numanović sastao se danas sa ministarkom kulture i demokratije Švedske Alis Bah Kunke i članovima/icama delegacije Švedske u okviru trodnevnog međunarodnog ministarskog IDAHO Foruma III koji je danas započeo u hotelu „Splendid“.\nSaopštenje za javnost povodom incidenta u "Good Fellas"-u\nPovodom incidenta koji se dogodio uoči jednog od najznačajnijih hrišćanskih praznika, Vaskrsa, na istaknutog borca za prava i slobode pripadnika/ca lgbt zajednice, izvršnog direktora nevladine organizacije LGBT Forum Progres i člana Vladinog Savjeta za zaštitu od diskriminacije, Stevana Milivojevića, Ministarstvo za ljudska i manjinska prava želi da obavjesti javnost da:\nU školama su danas časovi istorije bili posvećeni temi ljudskog stradanja u genocidu koji su vršeni od strane nacista od 1939. do 1945. godine, odnosno Holokaustu. Ministarstvo za ljudska i manjinska prava u saradnji sa Ministarstvom prosvjete organizovalo je danas čas posvećen sjećanju na jedan od najsurovijih događaja u periodu Drugog svjetskog rata i žrtve, neminovnu i najtežu posljedicu svakog rata u Gimnaziji "Slobodan Škerović".\nMinistar dr Numanović u radnoj posjeti Opštini Ulcinj\nMinistar za ljudska i manjinska prava dr Suad Numanović boravio je danas u radnoj posjeti Opštini Ulcinj gdje je sa predsjednikom Opštine gospodinom Fatmirom Gjekom razgovarao o aktuelnim temama saradnje ove Opštine i Ministarstva.\nNajava: Potpisivanje Memoranduma o razumijevanju i mjerama u borbi protiv diskriminacije prema LGBT osobama sa Opštinom Ulcinj\nMinistar za ljudska i manjinska prava dr Suad Numanović održaće sjutra, 19. januara, radni sastanak sa predsjednikom Opštine Ulcinj gospodinom Fatmirom Gjekom. Tom prilikom, a u cilju saradnje sa lokalnim vlastima na unapređenju položaja i zaštite prava LGBT zajednice, biće potpisan Memorandum o razumijevanju i mjerama u borbi protiv diskriminacije po osnovu seksualne orjentacije ili rodnog identiteta i promociji tolerancije prema LGBT osobama.\nZavršna konferencija projekta "Ubrzajmo ljudska prava"\nMinistar za ljudska i manjinska prava dr Suad Numanović učestvovao je danas na završnoj konferenciji projekta ''Ubrzajmo ljudska prava''. Ovaj projekat je od velikog značaja za pronalaženje strateških orjentira za nastavak borbe protiv diskriminacije.\nReagovanje na napad na aktivistu LGBT Foruma Progres\nPovodom napada na aktivistu i člana LGBT Foruma Progres i domaćina LGBTIQ Socijalnog centra, Ministarstvo za ljudska i manjinska prava najoštrije osuđuje napad i počinioce istog i poziva još jednom sve građane/ke na jedno mirno, respektabilno ponašanje i poštovanje i uvažavanje različitosti.\nPotpisan Memorandum o razumijevanju i unapređenju položaja lgbt zajednice sa Glavnim gradom\nMinistar dr Suad Numanović sastao se danas sa gradonačelnikom Podgorice Slavoljubom Stijepovićem. Tom prilikom, potpisan je i Memorandum o razumijevanju između Glavnog grada Podgorice i Ministarstva za ljudska i manjinska prava, zasnovan na zabrani diskriminacije, suzbijanju diskriminacije na osnovu seksualne orijentacije i rodnog identiteta i unapređenju jednakosti.\nReagovanje na napad na prostorije LGBT Foruma Progres\nPovodom napada na prostorije LGBT Foruma Progres u Podgorici, koji je, kako saznajemo 25 napad po redu, Ministarstvo za ljudska i manjinska prava poziva sve građane/ke na jedno mirno, respektabilno ponašanje i poštovanje i uvažavanje različitosti.\nFudbalska utakmica kao završnica\nKao završnica ovogodišnjeg obilježavanja Međunarodnog dana ljudskih prava, 10. decembra, odigrana je fudbalska utakmica između predstavnika Međunarodnih organizacija i predstavnika državnih institucija i civilnog sektora.


Mirković: Neophodna privatizacija medija : Nadlanu.com\nObjavljeno 17. okt 2013. / 20:08:27\nTo moramo da menjamo i ja tu vidim želju ove Vlade da, uz sugestije koje dolaze iz Brisela, načinimo bolje okruženje za funkcionisanje tržišta, rekao je Mirković u emisiji "Jedan na jedan" na Radio televiziji Vojvodine.\nPrema njegovim rečima, krajnji rok za privatizaciju medija bio je još 2007. godine i bilo bi mnogo bolje da je tada, kada je u Srbiji bila neka vrsta zlatnog doba u ekonomiji, izvršena privatizacija, nego što se to mora raditi sada.\nMirković je istakao da ima viziju šta bi u medijskom sektoru trebalo uraditi kratkoročno, srednjoročno i dugoročno, ali i da je svestan političke realnosti, zbog\nčega te ciljeve treba uskladiti sa onim što je u Srbiji realno moguće.\nMirković je najavio da će raditi na tome da u najkraćem mogućem roku iz Ministarstva izađu nacrti i predlozi zakona o javnom informisanju, elektronskim medijima i javnim servisima kako bi i u parlamentu bili usvojeni u najkraćem\nmogućem roku, što bi stvorilo preduslove za drugačiji medijski okvir.\nPrema njegovim rečima, izvesno je da će Predlog zakona o javnom informisanju, koji predviđa izlazak države iz medija i projektno finansiranje, u najboljem slučaju naći pred Vladom u novembru.\nMi smo u stisci sa vremenom i moramo brzo da delujemo, ali ne i brzopleto, s obzirom da ova tri zakona treba da definišu ključne stvari za funkcionisanje medija, rekao je Mirković.\nMirković je istakao da su neistiniti navodi iz otvorenog pisma Kolegijuma Radio televizije Srbije da je u konfliktu interesa i da poseduje akcije B92.\nPre tog pisma ja sam svoje udele u Radiodifuznom preduzeću B92 u okviru kompanije Trast preneo drugoj osobi i ne postoji sukob interesa, niti kontroverza, rekao je Mirković i istakao da se trudio da to učini pre nego što je ušao u Ministarstvo kulture i informisanju, posle objavljivanja vesti da je postavljen.\nMirković je podsetio da se u radnoj grupi Ministarstva za izradu medijskog zakonodavstva, kao predstavnik medijske zajednice, zalagao za stabilne izvore finansiranja republičkog i pokrajinskog javnog servisa.\nNiti sam vlasnik većinskog udela, niti posedujem udele koji su na bilo način sporni, rekao je Mirković i naglasio da odgovornost za javnu reč treba da imaju oni koji rukovode javnim servisom.\nMirković je rekao da je ministar kulture i informisanja Ivan Tasovac poslao pismo generalnom direktoru RTS Aleksandru Tijaniću u kome je izneo svoja i gledišta\nMinistarstva vezana za navode koji su publikovani u otvorenom pismu Kolegijuma RTS.\nUpitan da li će odluka o budžetskom finansiranju, pored stabilnog finansiranja, obezbediti i nezavisnu uređivačku politiku, Mirković je odgovorio da tek treba videti kakvo će rešenje uslediti posle javnih rasparava.\nmedijiministarstvo kultureprivatizacijasaša mirković


Kako EU može doprineti smanjenju broja prevara u vezi sa hranom? - AgroSmart\nDelegacija EU zajedno sa CEP-om organizuje 28. oktobra u 11 časova onlajn debatu „Kako EU može doprineti smanjenju broja prevara u vezi sa hranom?“.\nBudući da stručnjaci upozoravaju da se hrana, a od koje najviše proizvodi poput mleka, meda i maslinovog ulja, može krivotvoriti na različite načine, ovaj panel će pokušati da ukaže kako se to postiže, koji su klijenti izloženi riziku i šta je urađeno u EU kako bi oni koji čine prekršaje bili sankcionisani, navode organizatori. Nadalje, budući da je u Srbiji bilo nekoliko nedavnih slučajeva prevara u vezi sa hranom, panelisti će raspravljati o tome kako Srbija može učiniti korake napred u donošenju zakona po ovom pitanju i koja je uloga EU u tom procesu. Dodatno, panelisti će razmatrati šta koči Srbiju da otvori Poglavlje 12 (Bezbednost hrane, veterinarska i fitosanitarna politika), i predstaviti njihovo viđenje rastućeg trenda prevara u vezi sa hranom u kontekstu zemlje koja pristupa EU.\nU pozivu za praćenje ovog panela organizatori ukazuju na to da je ubrzanim porastom stanovništva, prehrambena industrija postala jedna od najprofitabilnijih industrija na svetu. Proizvođači, stoga, neprestano pronalaze nove načine kojima bi smanjili troškove proizvodnje i maksimizirali profit.\n-Nažalost, neki od tih načina podrazumevaju prevare u vezi sa hranom. Prevare u vezi sa hranom, izraz koji se koristi kako bi se objasnilo namerno delovanje preduzeća ili pojedinaca sa ciljem prevare kupaca i steknu neopravdanu prednost na tržištu, postale su sve rasprostranjenije u Evropi i širom sveta, navodi se u pozivu i dodaje da je EU naročito aktivna u borbi protiv kompanija koje su sklone prevarama u vezi hranom kršeći tako smernice navedene u zakonodavstvu Unije koja se tiču poljoprivredno-prehrambenih lanaca.


Direktor doma zdravlja u Gornjem Milanovcu najavio tužbu protiv bivše direktorke\nFoto: V.N. / RAS Srbija\nDr Aleksandar Čivović, v.d. direktor gornjomilanovačkog Doma zdravlja najavio je da će podneti krivičnu prijavu protiv Dragice Topalović, bivše direktorke ove ustanove.\nRačun Doma zdravlja bio blokiran 574 dana\nOn objašnjava da je doktorka Topalović zaposlila određeni broj radnika, ne poštujući Vladinu odluku o zabrani novog zapošljavanja u javnom sektoru.\n– Dr Topalović je od januara do decembra 2014. godine, suprotno odluci o zabrani zapošljavanja u javnom sektoru, potpisala ugovore o zaposlenju na neodređeno vreme sa 14 novih radnika, što je, zbog neobezbeđenih sredstava za njihove plate, dovelo do blokade računa i nelikvidnosti Doma zdravlja u trajanju od 574 dana, odnosno do 18. maja ove godine – ističe dr Čivović.\nDr Čivović objašnjava da je, kada je, preuzeo dužnost, Dom zdravlja imao 227 zaposlenih od kojih je njih 217 bilo zaposleno na neodređeno. Od ukupnog broja zaposlenih, plate za njih 184 su finansirana sredstvima Republičkog fonda za zdravstveno osiguranje, a ostali iz budžeta lokalne samooprave.\n– Radnici Doma zdravlja koji se finansiraju iz budžeta lokalne samouprave su skoro godinu dana radili bez ikakvih primanja, a neki od njih su tužili Dom zdravlja i sudskim putem naplatili potraživanja – objašnjava Čivović dodajući da je zbog toga Dom zdravlja pretrpeo štetu od 30 miliona dinara.\nČivović tvrdi i da je u mandatu bivše direktorke radno vreme pojedinih službi bilo kraće od zakonom predviđenog, da su nemedicinski radnici raspoređeni po medicinskim službama, da je stanje voznog parka Doma zdravlja ”očajno”, te da ne postoje obavezni audio zapisa u službi hitne pomoći.\nMarketing mreža: Tržište marketinških komunikacija u Srbiji nastavlja da RASTE


Marija Labović - Ponosno u svet\nHome - LIFESTYLE\tMarija Labović – Ponosno u svet\nSrbija je sjajna destinacija za sva godišnja doba, tvrdi Marija Labović, direktorka Turističke organizacije Srbije, ali jesen je uvek posebna i puna iznenađenja\nOktobar donosi mnogo kreativnih izazova za Turističku organizaciju Srbije. Počevši od prezentacija na inostranim sajmovima turizma do unapređenja bogatstva sadržaja koji se nudi svim zaljubljenicima u lepotu ove zemlje. Marija Labović, direktorka Turističke organizacije Srbije novu sezonu dočekuje sa mnogo entuzijazma.\nKakvi su generalni planovi TOS-a za predstojeću sezonu?\nTuristička organizacija Srbije jesen dočekuje u znaku Srpske tradicije i UNESCO nasleđa. Tome je posvećen oktobar, mesec u kojem turističke potencijale Srbije predstavljamo na velikim turističkim sajmovima u Francuskoj i Italiji. Takođe, nijedan od najvećih sajmova turizma u Londonu WTM neće proći bez učešća Srbije. Turistička organizacija Srbije nominovana je za najbolju digitalnu kampanju u prošloj godini. Kampanja pod nazivom “Vidi Srbiju – koje momente ćeš pamtiti ovog leta” promovisala je najlepše predele naše zemlje u kratkim video klipovima na društvenim mrežama koji su imali preko 6,5 miliona pregleda. Društvene mreže ćemo u narednom periodu koristiti i za promociju kulture. U saradnji sa Narodnim muzejom i našim nacionalnim avio-prevoznikom Air Srbijom, učestvujemo u kampanji #jasamumuzeju koja ima za cilj da pozove posetioce da dođu u Narodni muzej, izaberu omiljeni eksponat, fotografišu se pored njega i to okače na svoj Instagram profil. Najbolje fotografije će biti nagrađene. Decembar je mesec koji će u Turističkoj organizaciji Srbije biti i u znaku manifestacije “Turistički cvet” koja će biti održana 11. decembra. To je nagrada koja se tradicionalno dodeljuje za značajna ostvarenja u podizanju kvaliteta turističkih usluga, kao i za doprinos razvoju, unapređenju i promociji turizma.\nKada je reč o turizmu u Srbiji na koje aspekte će biti stavljen akcenat ove jeseni?\nSrbija je destinacija za sva godišnja doba, ali smo mi odlučili da jesen prođe u znaku srpske tradicije i nasleđa UNESCO-a, stoga će i aktivnosti biti u skladu sa tim. Rezervati biosfere na listi UNESCO-a su planina Golija i Gornje Podunavlje. Svakako nezaobilazni deo istorijskog nasleđa su i manastiri na Kosovu i Metohiji, Stećci, Gamzigrad sa lokalitetom Feliks Romulijana, Stari Ras sa Sopoćanima, kao i Studenica. Nematerijalno kulturno nasleđe koje treba doživeti je i pevanje uz gusle, tradicionalno srpsko kolo i ono što nam je obično teško da objasnimo strancima, a to je obeležavanje slave.\nKoja mesta su iz vašeg ugla najatraktivnija za posetiti tokom oktobra i novembra pre nego što krene zimska sezona?\nKiša i hladno vreme akcenat stavljaju na velnes i spa turizam, pogotovo u našim banjama za koje su turisti i te kako zainteresovani. To se vidi i u zvaničnim podacima za prvih osam meseci ove godine. Veliki je izbor, pa je najbolje da svako izabere u skladu sa svojim željama. U bogatoj ponudi su i gastronomija, kratak odmor u gradovima, ali i uživanje u prirodi na nekoj od naših reka. Krstarenje Dunavom je veoma atraktivno za posetioce, ali i za domaće turiste, pokazala su naša istraživanja.\nNa nedavno održanom konkursu za izuzetnu destinaciju Evrope u Srbiji (EDEN) nagradu je dobila opština Kuršumlija koja na svojoj teritoriji ima dva bisera banjskog turizma – Prolom i Lukovsku banju. Velikom interesovanju turista za srpske banje doprinela su i ulaganja države u njihovo renoviranje, uključivanje vlasnika ugostiteljskih objekata da naprave što bolju ponudu, ali i dodeljivanje vaučera za besplatan odmor određenim kategorijama stanovništva.\nDa li je priliv turista iz sveta veći nego prethodnih godina?\nSrbija postaje sve atraktivnija destinacija kako za strane, tako i za domaće turiste i statistika govori u prilog tome. U prvih osam meseci ove godine u našoj zemlji je porastao broj turista za 6% u odnosu na isti period prošlegodine. U Srbiji jeboravilo ukupno 2,490.977 turista u tom periodu. Od januara do avgusta ove godine ostvareno je i 5% više noćenja – ukupno 6,991.849. Porastao je broj turista iz BiH i to za 13% u odnosu na prvih osam meseci prošle godine. Po broju noćenja slede turisti iz Kine, Crne Gore, Turske i Rumunije.\nŠta ih najviše privlači?\nPrema zvaničnoj statistici, prvi izbor stranih turista najčešće je Beograd (50%) i to zbog bogatog kulturnog i istorijskog nasleđa, prirodnih atrakcija, ali i gostoprimstva i gastronomske ponude. Takođe pozitivnim ocenjuju i odnos cene i kvaliteta. Osim srpske prestonice, turistima su atraktivni i Novi Sad, Zlatibor, Vrnjačka banja kao i Kopaonik. Želje turista su različite, u zavisnosti iz kog dela sveta dolaze, stoga Kinezi najviše vole da obilaze što više destinacija tokom jednog putovanja i žele da vide glavne znamenitosti svih delova zemlje. Sa druge strane, Nemci i Skandinavci vole aktivni odmor i boravak u prirodi.\nS druge strane, koja mesta posećuju ljudi koji žive na ovim prostorima?\nPoslednja istraživanja RSZ pokazuju da domaći turisti najviše vole da obilaze banje – najpopularnije su Vrnjačka banja, Sokobanja, zatim planine Zlatibor i Kopaonik.\nKoja grana turizma u Srbiji beleži najbrži rast?\nPrema podacima Republičkog zavoda za statistiku, najveći porast beleži banjski turizam, ali je Srbija u poslednje vreme sve atraktivnija destinacija za zdravstveni turizam. Podaci TOS-a pokazuju da su u našoj zemlji trenutno najatraktivnije banje – Vrnjačka, Sokobanja, Selters i Atomska banja Gornja Trepča.\nMarija Labović – Ponosno u svet was last modified: oktobar 19th, 2019 by Mldnirem


Crna Gora: Vlada predložila da od 1. jula minimalna plata bude 222 eura - Akta.ba\nCrna Gora: Vlada predložila da od 1. jula minimalna plata bude 222 eura\n02.05.2019. 09:28 / Izvor: SRNA\nCrnogorska Vlada predložila je da se povećanje minimalne plate od 15 odsto, odnosno na 222 eura, primijeni od 1. jula, ukoliko socijalni partneri prethodno postignu saglasnost, saopštio je ministar finansija Darko Radunović.\n"Povećanjem sa sadašnjih 193 na 222 evra, minimalna zarada će iznositi 43 odsto prosjeka u zemlji, što je iznad prosjeka u Evropskoj uniji, gdje je ovaj odnos na nivou od 40 odsto", rekao je Radunović za podgoričku "Pobjedu".\nNapomenuvši da je u javnosti bilo dosta kritike što odluka o povećanju minimalne plate nije ranije donesena, Radunović je istakao da te kritike nisu uvažavale kompleksnost ovog pitanja.\n"Svaka ovakva mjera mora biti sagledana ne samo kroz potrebu rasta dohotka onih koji primaju minimalnu zaradu, nego i sa stanovišta uticaja na zaposlenost, poslovanje i, naravno, na budžet zamlje.", rekao je Radunović.\nMinistarstvo finansija Republike Crne Gore Podgorica\nStanka Dragojevica 2 81000 Podgorica


Zastave Rusije vijore se Banjalukom - 21.09.2018, Sputnik Srbija\nZastave Rusije vijore se Banjalukom\nU Banjaluku uskoro stiže ruski ministar spoljnih poslova Sergej Lavrov. Nešto pre tri sata na aerodromu „Mahovljani“ dočekaće ga premijerka Republike Srpske Željka... 21.09.2018, Sputnik Srbija\nvesti, svet, banjaluka, sergej lavrov, region\n14:16 21.09.2018 (Osveženo: 03:49 26.08.2021)\n© Sputnik / Aleksandar MilačićBanjaluka spremna za ruskog šefa diplomatije\nU Banjaluku uskoro stiže ruski ministar spoljnih poslova Sergej Lavrov. Nešto pre tri sata na aerodromu „Mahovljani“ dočekaće ga premijerka Republike Srpske Željka Cvijanović nakon čega će, prema protokolu, svečani doček ruskog ministra biti priređen u 15.15 ispred temelja Srpsko-ruskog hrama i duhovno kulturnog centra.\nLavrov će se pola sata kasnije sresti sa predsednikom RS Miloradom Dodikom, nakon čega će biti održan i sastanak dve delegacije, a u 16.20 predviđena je dodela odlikovanja ministru spoljnih poslova RF, a zatim i konferencija za novinare.\nPredviđen je i susret Lavorva sa srpskim kolegom Ivicom Dačićem, koji takođe stiže u Banjaluku.\nLavrov u Sarajevu: Rusija podržava celovitu BiH i punomoćje dva entiteta (video)\n21 Septembar 2018, 14:00\nLavrov je sinoć doputovao u Sarajevo, gde se sastao sa članovima kolektivnog Predsedništva BiH, kao i sa kolegom Igorom Crnatkom.\nPred dolazak ruskog ministra Banjaluka je okićena zastavama RS i Rusije, a na ulicama je primetno pojačano prisustvo policije. MUP Srpske je podigao mere bezbednosti na najviši nivo, a detaljne pripreme za posetu su, kako navode lokalni mediji, trajale juče čitav dan. Iz MUP-a su saopštili da neće dozvoliti bilo kakvo ometanje planirane posete šefa ruske diplomatije, a najavili su i zatvaranje jednog dela ulica i saobraćajnica zavisno od vremena dolaska i odlaska ruske delegacije.\nIstovremeno, predsednik Srpske pozvao je građane da se od 14 časova u što većem broju okupe na mestu gradnje srpsko-ruskog hrama kako bi zajedno dočekali visokog gosta.\nDodik je istakao da je dolazak Lavrova dolazak u Srpsku dolazak prijatelja, dok je predsednik Parlamenta Srpske Nedeljko Čubrilović rekao da je poseta Lavrova Banjaluci izuzetno značajna za afirmaciju i jačanje pozicije Srpske u okviru dejtonske BiH.\nPremijerka Cvijanović istakla je da saradnja sa Rusijom nikada nije bila uslovljena i da je Srpska zahvalna ovoj zemlji na ekonomskim projektima i političkoj podršci, pre svega u SB UN.\nKako je rekla, poseta Lavrova je velika stvar za Srpsku koja sa Rusijom ima sjajnu ekonomsku i političku saradnju. Vlada, institucije i građani Srpske su počastvovani i zadovoljni posetom s obzirom da naš veliki i dokazani prijatelj dolazi u Banjaluku koja time dokazuje sposobnost da primi velike državnike i funkcionere i da ih ugosti na adekvatan način.\nIvanić: Rusija protiv demonizacije Srpske\n21 Septembar 2018, 12:25\nCvijanovićeva je istakla da poseta znači i potvrdu dobrog razumevanja Srpske i Rusije.\nKako je najavljeno iz Moskve, Lavrov će u Banjaluci sa Dodikom i Dačićem razmotriti aktuelna pitanja rešenja u BiH imajući u vidu predstojeće opšte izbore. Istaknuto je i da će pažnja biti posvećena saradnji među državama u trgovinsko-ekonomskoj i kulturnoj sferi, ali i da će prisustvovati ceremoniji otvaranja spomen-ploče u čast polaganja temelja pravoslavnog hrama u spomen na porodicu cara Nikolaja Drugog.\nRusija je inače jedan od najvećih investitora u privredu BiH. Ruski izvoz u tu zemlju prošle godine porastao je za 25 odsto i dostigao 72,8 miliona dolara, uvoz, skoro za 60 odsto na 12 milion dolara, što se umnogome objašnjava time što se BiH nije priključila sankcijama EU protiv Rusije. To je dovelo do povećanja isporuka lokalnih poljoprivrednih proizvoda na rusko tržište.\nRuske kompanije imaju čitav niz projekata koji uspešno funkcioniše u BiH. Kompanija „Zarubežnjeft“ se bavi modernizacijom naftnih postrojenja u Srpskoj, a „Gaspromnjeft“ ima mrežu benzinskih pumpi. Na tržištu u BiH prisutna je i „Sberbanka“. BiH je takođe veliki potrošač ruskog gasa: prošle godine zemlja je dobila 244,8 miliona kubnih metara ruskog gasa.


Masakr u glavnom gradu Češke izbegnut pukom srećom\nBomba u Pragu jugo-proizvodnje\nPRAG (Beta) - Napadač koji je u nedelju pokušao da ubije vlasnika praškog Kasina Rojal upotrebio je "kašikaru" jugoslovenske proizvodnje, a češka policija tvrdi da je masakr u centru Praga izbegnut čistom srećom.\nU eksploziji ručne granate na jednoj od najprometnijih praških pešačkih zona, lakše je povređeno 18 ljudi, uglavnom stranih turista koji su sedeli u bašti kasina.\n- Da bi se povećao smrtonosni efekat, taj tip granate je napunjen metalnim kuglicama. U stvari, čudo je da se sve završilo samo ranjavanjem 18 ljudi. Bilo je dovoljno malo i eksplozija je mogla da prouzrokuje masakr - kazao je dnevniku "Mlada fronta Dnes" zamenik šefa češke policije Jaroslav Mahanje.\nAtentatoru nije pošlo za rukom da ubaci "kašikaru" u blindirani džip vlasnika kasina Asafa Abutbula, granata se otkotrljala pod vozilo, koje je ublažilo efekat eksplozije koja bi, prema tvrdnji policije, mogla da bude smrtonosna na daljinu od 200 metara.\nU bolnici je zadržano još samo dvoje povređenih u nedeljnoj eksploziji - Amerikanac i Čehinja, kojima su šrapneli povredili stomak.\nČeška policija priklonila se verziji da je eksplozija u Pragu bila deo obračuna dve izraelske mafijaške porodice, u kojem je pre dve godine ispred istog kasina ubijen otac sadašnjeg vlasnika, Feliks Abutbul, poznatiji u podzemlju kao Kasapin.\nMakedonska štampa komentariše susret na Ilindan\nBlaškić hoće da se pokloni žrtvama


Špigl: Merkelovu na sud - Sputnjik Srbija\n15:47 25 Novembar 2020\nŠpigl: Merkelovu na sud\n16:27 23.01.2016 Preuzmite kraći link\nGrupa nemačkih advokata podnela je tužbu Ustavnom sudu u Karlsrueu protiv migracione politike kancelarke Angele Merkel, piše Špigl.\nMerkelova: Još ne kontrolišemo situaciju\nAdvokati traže da sud proglasi neustavnom odluku Angele Merkel od 4. septembra 2015. godine kojom je odobrila otvaranje granice za izbeglice.\n„Kancelarka Nemačke u okviru svog političkog kursa nema pravo da prelazi granice zakona i da prekoračuje ovlašćenja koje je dobila od birača kroz Bundestag“, izjavio je autor tužbe Klemens Anvajler iz Dizeldorfa.\nKršenjem zakona može biti označeno i to što je Merkelova sprečila primenu normi Dablinskog sporazuma i zakona Nemačke o pružanju utočišta i prava na azil, smatra Anvajler.\nPrema njegovim rečima, Angela Merkel je „recidivista“, jer otvaranje granice nije njena prva doneta odluka koja je u suprotnosti sa zakonima Nemačke i EU. Anvajler smatra da u to spadaju i sumnjive mere koje je kancelarka preduzela tokom prevazilaženja kriza evra i zbog obustave korišćenja atomske energije.\nSud, zakon, izbeglice, Klemens Anvajler, Angela Merkel, Karlsrue, Nemačka


Kuršumlijski socijalisti započeli predizbornu kampanju - Top Novosti\nNaslovna Kuršumlija Kuršumlijski socijalisti započeli predizbornu kampanju\nKuršumlijski socijalisti započeli predizbornu kampanju\nPotrpedsednik SPS i ministar državne uprave i lokolne samouprave Branko Ružić posetio je danas štand OO SPS Kuršumlija i tom prilikom razgovarao je sa građanima Kuršumlije.\nPredsednik OO SPS Milan Stepanović, izjavio da su socijalisti u Kuršumliji posle niza godina okupili prošlost, sadašnjost i budućnost partije, da se na listi čiji je nosilac je Ivica Dačič nalaze ljudi koju su svojim radim dokazali doslednost socijalističkoj ideji, ljudi koji su profesionalno ispunjeni i koji bi svojim iskustvom predstavljali faktor stabilnosti nakon lokalnih izbora u junu mesecu.\n“Želimo da pobedimo i da pomognemo da Kušumlija bude vodeća opština po standardu u Topličkom okrugu”, istakao je Stepanović.\nOn je ovom prilikom pozvao je građanke i građane Kuršumlije da izađu na parlamentarne i lokalne izbore i da svoj glas daju listi pod rednim brojem 2 Ivica Dačić – “Socijalistička partija Srbije (SPS) – Jedinstvena Srbija (JS) Dragan Marković Palma”.\nPotpredsednik SPS-a Branko Ružić oglasio se i na društvenoj mreži twitter povodom posete Kuršumliji:\nPera May 24, 2020 At 8:08 am\nMnogo je jaka ova grupacija.Koliko sam uspeo da izbrojim 17-18 njih ,ali odabrani samo napred ,glasam za vas\nmarko May 28, 2020 At 8:41 am\nsamo napred u zonu sumraka


vozači - Dnevni list Danas\nPočetna » vozači\nPripadnici Saobraćajne policije isključili su tokom protekle nedelje 22 vozača iz saobraćaja zbog nasilničke vožnje i 37 vozača zbog vožnje pod dejstvom psihoaktivnih supstanci, saopšteno je danas.\nPijani vozač udario troje dece kod Bačkog Petrovca, jedno dete teško povređeno\nPijani vozač udario je sinoć kolima troje dece u blizini Bačkog Petrovca og kojih je jedno teško povređeno, saopštila je danas novosadska policija.\nPutevi prohodni, sneg do pet centimetara na putevima u Ivanjici, Užicu, Novom Pazaru, Zaječaru\nJavno preduzeće „Putevi Srbije“ upozorilo je danas vozače da su zbog padavina kolovozi na putnim pravcima u Srbiji u nižim predelima vlažni, dok snega ima do pet centimetara, u mestimično u raskvašenom stanju, na teritoriji Ivanjice, Novog Pazara, Užica, Valjeva, Zaječara.\nDo sada je vakcinisano oko 1.100 vozača Gradskog saobraćajnog preduzeća (GSP) „Beograd“, a prijavilo se i oko 300 vozača privatnih prevoznika, rekao je danas gradski sekretar za javni prevoz Jovica Vasiljević, navodeći da će i oni biti vakcinisani.\nZamenik gradonačelnika Goran Vesić najavio je danas da će na Beogradskom biti vakcinisano 1.000 vozača Gradskog saobraćajnog preduzeća i naveo da je do sada kinesku vakcinu već primilo njih 650, što znači da će sa današnjim danom biti oko 1.650 vakcinisanih vozača od 3.072 u GSP. Goran Vesić sa Beogradskog sajma.\nSaobraćajna policija je, u toku prošle nedelje, isključila iz saobraćaja 20 vozača zbog učinjenog prekršaja nasilničke vožnje i 30 vozača zbog upravljanja vozilom pod dejstvom psihoaktivnih supstanci, saopštio je danas MUP.\nMUP: Vozio bez vozačke dozvole i pod dejstvom kokaina i kanabisa\nPripadnici Uprave saobraćajne policije zaustavili su danas oko 14 časova dvadesetšestogodišnjeg vozača automobila marke „reno“ koji je u Ulici heroja sa Košara u Novom Beogradu, gde je ograničenje brzine 50 kilometara na čas, vozio brzinom od 106 kilometara na čas, navodi MUP u saopštenju.\nPripadnici Uprave saobraćajne policije su tokom prošlog vikenda isključili iz saobraćaja osam vozača zbog nasilničke vožnje i 16 vozača zbog upravljanja vozilom pod dejstvom psihoaktivnih supstanci, saopšteno je danas.\nVozač kamiona pokušao da pobegne od carinika sa više od 80.000 evra\nCarinici i pripadnici granične policije su u blizini prelaza Kelebija sprečili vozača kamiona srpskih registarskih oznaka da bez prijave iz zemlje iznese 81.000 evra, saopšteno je danas.


AMSS: Pojačan saobraćaj, oprez zbog motociklista i biciklista\nBeta 29. maja 2017. 07:35\nSaobraćaj na autoputevima u Srbiji jutros je umeren, dok je u većini gradova pojačan, a vozačima se savetuje oprezna vožnja zbog većeg broja motociklista i biciklista, saopštio je jutros Auto-moto savez Srbije (AMSS).\nNa graničnim prelazima u Srbiji za putnička vozila nema zadržavanja dužih od 20 minuta.\nZbog započetih radova na pojedinim deonicama izmenjen je režim saobraćaja pa je savet da se brzina prilagodi uslovima na putu, a da vozači posebno obrate pažnja na bezbednost putara u zonama radova.\nNa lokaciji „Bačka Palanka 2“ na delu puta izmedju Bačke Palanke i granice s Hrvatskom saobraćaj će se danas odvijati naizmeničnim propuštanjem vozila od 8.00 do 16.30 zbog postavljanja induktivnih petlji na kolovozu.\nProdužavaju se radovi do 20. juna na delu autoputa E-75 do centra Vrčina, a saobraćaj se odvija naizmeničnim propuštanjem vozila.\nDo 10. juna trajaće presvlačene kolovoza koje se izvodi u okviru saniranja mosta Krivaja na delu autoputa smer Subotica – Novi Sad, a saobraćaj je preusmeren u zastavnu traku jer su zatvorene preticajna i deo vozne trake.


Komšić: Ovakvi napadi na ustavni poredak BIH za cilj imaju pokušaj secesije RS-a – TuzlaInfo.ba\nKomšić: Ovakvi napadi na ustavni poredak BIH za cilj imaju pokušaj secesije RS-a\nVisoki predstavnik u Bosni i Hercegovini Christian Schmidt mora odmah poništiti antiustavne zakone o entitetskom visokom sudskom i tužilačkom vijeću Republike Srpske i Zakon o imovini RS-a, koje je danas usvojila Narodna skupština RS, rekao je predsjedavajući Predsjedništva BiH Željko Komšić.\nKako je u saopćenju naveo, ovakvi napadi na ustavni poredak Bosne i Hercegovine imaju za konačnu odluku pokušaj secesije bh. entiteta Republika Srpska, a to je moguće ukoliko se razvlasti pravosuđe.\n– Dok se pregovara o izmjenama Izbornog zakona BiH, nastojeći ugoditi lideru HDZ-a Draganu Čoviću, on u ovakvim antiustavnim aktivnostima ne vidi ništa sporno. Ove antiustavne aktivnosti ne mogu ostati i ne smiju proći bez toga da ih visoki predstavnik poništi, kao i reakcije pravosudnih institucija Bosne i Hercegovine, u prvom redu Tužilaštva BiH – stava je Komšić.\nPodsjetio je da u Priebeovom izvještaja o stanju u pravosuđu Bosne i Hercegovine nije pisalo da se trebaju praviti entitetski VSTV-ovi, već naprotiv bila je preporučena reforma sadašnjeg VSTV-a i njegovo jačanje.\n– Zato smo svojevremeno i uputili prijedlog zakona kojim se to rješava, kojeg su pojedini parlamentarci zakočili na samom početku. Kad je lider SNSD-a Milorad Dodik izgubio političku kontrolu nad VSTV BiH, odlaskom njegovog Milana Tegeltije, sada želi napraviti svoj entitetski VSTV nad kojim bi imao potpunu kontrolu i na taj način zaštitio sebe i svoje nezakonite odluke – kazao je Komšić.\nNapominje da je ista stvar i sa zakonom o nepokretnoj imovini RS-a, kojim se očito vrši onemogućavanje implementacije odluka Ustavnog suda Bosne i Hercegovine.


Ahmetović : Informacije o vehabijama ne može podjeliti sa javnošću | Republika Srpska\nNaslovna Bosna i Hercegovina Ahmetović : Informacije o vehabijama ne može podjeliti sa javnošću\nAhmetović : Informacije o vehabijama ne može podjeliti sa javnošću\nMinistar bezbjednosti BiH Sadik Ahmetović tvrdi da su „proizvoljni“ navodi nekih izvora iz Ministarstva unutrašnjih poslova Republike Srpske da najveći broj vehabija boravi u Srebrenici i Kozarcu i da su dobro naoružani. Ahmetović je rekao da informacije koje ima o vehabijskom pokretu, kao i informacije o planiranom okupljanju vehabija na Vlašiću 27. jula ne može podijeliti sa širom javnošću.\n„Terorizam je globalni problem kojeg nije pošteđena nijedna država, pa ni BiH, i sa njim se treba suočiti i istraživati ga u cilju prevencije“, ocijenio je Ahmetović, dodavši da svim bezbjednosnim strukturama treba omogućiti uslove da se bave svojim poslom.\nAhmetović smatra da postoje oni koji, kako je rekao, problem žele da postave na politički nivo i iznad onoga što objektivno jeste, kao i onih koji umanjuju opasnost od vehabizma.\n„Mislim da treba realno sagledati taj problem u BiH i adekvatno odgovoriti na njega“, izjavio je Ahmetović novinarima u Prijedoru, gdje je prisustvovao zajedničkom ispraćaju posmrtnih ostataka 41 identifikovanog Bošnjaka, koji su stradali u poslednjem ratu na području ove opštine.


Konferencija o srpsko – albanskim odnosima, Beograd – FER\nU organizaciji Tanjuga i albanske novinske agencije ATA u Beogradu je 10. jula održana međunarodna konferencija „Srbi i Albanci – kojim putem dalje“, tokom koje su o odnosima dva naroda, istorijskim, političkim i međunarodnim okolnostima koje generišu te odnose danas, kao i u kom pravcu bi oni mogli da se razvijaju u budućnosti razgovarali srpski, albanski i međunarodni poznavaoci ovih odnosa.\nDirektor Foruma za etničke odnose Dušan Janjić, koji je bio jedan od učesnika panela, rekao je da bi se pitanje teritorija moglo lakše rešiti ako bi se pošlo od ljudi i njihovih potreba, jer, kaže, tako se dešavalo uvek kroz istoriju.\nDušan Janjić je upozorio da podilaženje nije jedini način da se dođe do rešenja i dobrog odnosa Srbije i Albanije, već da je to povećanje i koordinacija saradnje. „Ukoliko se Srbija i Albanija slože, Zapadni Balkan je stabilan. Ako zajednički delujemo bićemo igrači u evropskoj ligi, ako ne – bićemo periferija“, rekao je Janjić.\nPrimetivši da je reč o različitim etnicitetima, Janjić je konstatovao da zbog toga imamo muku s malim razlikama, dok se one veće, poput jezika, lakše prevazilaze. „Ne znamo dovoljno jedni od drugima, a trebalo bi da znamo više“, ukazao je Janjić, te poručio da je Kosovo okvir za odnos dve zemlje, ali i da ne vidi bolji put ka rešenju osim normalizacije. „A ona će onda voditi ka saradnji dve zemlje“, zaljučio je Janjić.\nSkup je, otvorio ministar spoljnih poslova Ivica Dačić navodeći da je osnovni kamen spoticanja između Srba i Albanaca pitanje Kosova i Metohije, a da Srbija smatra da je put dijaloga imperativ u traženju rešenja za sve probleme i konflikte.\nSvoje stavove i viđenje problema, ali i rešenja izneli su i poslanik u Evropskom parlamentu Eduard Kukan, novinar Mustafa Nano, poverenica za ravnopravnost Brankica Janković, istoričari Predrag Marković i Rigels Halili, Piro Miša iz Instituta za dijalog i komunikaciju iz Tirane, Bodo Veber iz berlinskog Saveta za politiku demokratizacije, Momčilo Pavlović sa beogradskog Instituta za savremenu istoriju, Ardian Hačkaj iz Instituta za saradnju i razvoj iz Tirane i Stefan Surlić sa Fakulteta političkih nauka u Beogradu.\nKonferencija „Srbi i Albanci – kojim putem dalje“ je organizovana uz podršku Ambasade Kraljevine Norveške, a medijski partneri su bili Prva televizija i portal Europian Western Balkans.


29.10.2021 u 08:58\nTARNOVO, Poljska – Muška i ženska kuglaška reprezentacija Srbije plasirale su se u polufinale Svetskog prvenstva u poljskom Tarnovu. Muška kuglaška reprezentacija Srbije je u četvrtfinalu pobedila Češku 6-2 (3892:3737). Aktuelni šampioni sveta iz 2019. godine danas od 16 sati u polufinalu će se nadmetati sa reprezentacijom Austrije. Najprijatnije iznenađenje ovog prvenstva napravile su kuglašice Srbije, koje su u četvrtfinalu savladale favorizovanu Mađarsku 6-2 (3632:3585). One će se u borbi za finale sastati sa Češkom, takođe danas od 16 sati, javlja Tanjug.


RTCG - Radio Televizija Crne Gore - Nacionalni javni servis :: Politika :: Sjutra Ustavni odbor\nR.Burić [ rtcg ]\nskupstina crne gore 14. 01. 2013. 14:35 >> 15:25 0\nSjutra Ustavni odbor\nUstavni odbor Skupštine Crne Gore sastaće se sjutra kako bi razmatrao predlog amandmana na Ustav i mišljenje Venecijanske komisije.\nVK je sredinom decembra usvojila Mišljenje o predloženim amandmanima za izmjene crnogorskog Ustava u dijelu pravosuđa. Komisija je predložila da se Vrhovni državni tužilac i sudije Ustavnog biraju dvotrećinskom većinom u Skupštini. Takve preporuke identične su sa amandmanima Socijalističke narodne partije. Vladajuća koalicija, međutim, smatra da treba zadržati rješenja da se Vrhovni državni tužilac i sudije Ustavnog suda biraju prostom većinom.\nVK je preporučila da predsjednika Vrhovnog suda ubuduće bira Sudski savjet dvotrećinskom većinom na predlog proširene sjednice Vrhovnog suda. Komisija je podržala rješenja vladajuće koalicije koje predviđa da se predsjednik Vrhovnog suda bira i razrješava dvotrećinskom većinom u Sudskom savjetu, a na predlog proširene sjednice Vrhovnog suda.


RTCG - Radio Televizija Crne Gore - Nacionalni javni servis :: Politika :: CG ostaje spremna da doprinosi UN\nDARMANOVIĆ U NJUJORKU 23. 09. 2017. 08:06 >> 08:27 1\nCG ostaje spremna da doprinosi UN\nPosljednjeg dana boravka u Njujorku ministar vanjskih poslova Srđan Darmanovic sastao se sa ministrom vanjskih poslova Države Palestine Rijadom al-Malikijem. Sagovornici su iskazali zadovoljstvo dobrim odnosima dvije države, a potpisan je i Memorandum o bilateralnim konsultacijama Crne Gore i Države Palestine.\nDarmanović je danas razgovarao i sa Tomasom Gremingerom, generalnim sekretarom OEBS-a.\nTom prilikom, Darmanović je čestitao Gremingeru na imenovanju i naglasio čvrstu posvećenost Crne Gore konceptu sveobuhvatne bezbjednosti, te istakao da crnogorske institucije konstantno rade na unaprjeđenju temeljnih demokratskih vrijednosti koje je naša država jačala kroz saradnju sa OEBS-om.\nU fokusu razgovora Darmanovića i ministra vanjskih poslova Irana Mohameda Džavada Zarifa bilo je uspostavljanje saradnje dvije države u oblasti turizma.\nDarmanović je učestvovao na sastanku ministara vanjskih poslova Američko-jadranske povelje (A5), na kome je ocijenjeno da će članstvo Crne Gore u NATO savezu značajno unaprijediti bezbjednosnu arhitekturu Zapadnog Balkana, posebno u kontekstu crnogorskog predsjedavanja A5 naredne godine.\nNa marginama 72. zasjedanja GS UN, Darmanović je imao kraće susrete i sa ministrima Bugarske, Španije, Hrvatske, Turske, Egipta, Rumunije, Luksemburga.\nSusreti sa zvaničnicima UN i učešće na 72. zasjedanju GS UN bili su prilika da se ponovi spremnost Crne Gore da i ubuduće doprinosi jačanju UN kroz aktivnosti usmjerene na ostvarivanje ciljeva održivog razvoja, zaštitu ljudskih prava, jačanje preventivne diplomatije i reforme razvojnog i humanitarnog sistema UN-a, kao i prilika za promociju ostvarenja Crne Gore na unutrašnjem i vanjskopolitičkom planu.\nGeneralna skupština UN Srđan Darmanović\nVažno ispunjavanje ciljeva Globalne alijanse\nDarmanović potpisao sporazum sa Zajednicom Sveti Eđidio\n13. 09. 2018. 6


Oblačno i 'relativno toplo', ponegde i kiša\nIzvor: B92, 26.Nov.2018, 01:13\nOblačno i "relativno toplo", ponegde i kiša\nU Srbiji će biti pretežno oblačno i relativno toplo vreme, ponegde s kišom, saopštio je Republički hidrometeorološki zavod.\nDuvaće slab i umeren, u košavskom području i na planinama ujutru i pre podne jak, a na jugu Banata povremeno i olujni vetar koji će posle podne biti u slabljenju. Najniža temperatura biće od pet do 10 stepeni, a najviša dnevna od osam do 15 stepeni.\nU Beogradu će biti pretežno oblačno vreme, povremeno s kišom. Ujutru i pre podne >> Pročitaj celu vest na sajtu B92 << duvaće umeren i jak vetar koji će posle podne biti u slabljenju. Najniža temperatura oko osam, najviša oko 12 stepeni.\nU Srbiji će u utorak biti hladnije, mestimično s kišom koja će tokom dana prelaziti u susnežicu i sneg u planinskim predelima, a tokom noći i u nižim predelima, uz dalji pad temperature.\nU sredu se očekuje hladno i vetrovito vreme, sa snegom u celoj zemlji. Formiranje manjeg snežnog pokrivača očekuje se u centralnim i južnim delovima Srbije. Od četvrtka će biti veoma hladno i uglavnom suvo vreme, sa slabim i umerenim jutarnjim mrazem i dnevnom temperaturom oko nule.\nMeteorološke prilike biće nepovoljne za većinu hronično obolelih, a najizraženije tegobe mogu osetiti astmatičari i srčani bolesnici. Moguće meteoropatske reakcije su reumatski bolovi, nervoza i glavobolja.


Nemačka kaznila Dojče banku sa 8,66 mil. € › Made-in-Germany.rs\nNemački finansijski regulator „Bafin“ kaznio je Dojče Banku sa 8,66 miliona eura zbog „propusnih mehanizama kontrole i prevencije manipulacija pri proračunu kamatnih stopa“.\nNaime, Dojče Banka dostavlja podatke koji se koriste za proračun referentne kamatne stope euribor, a kazna joj je izrečena jer njegovi sistemi prevencije, mehanizmi kontrole i strategije s vremena na vreme nisu dobro funkcionisali, saopštio je Bafin.\nEuribor se koristi kao osnova za bankovne transakcije vredne hiljade milijardi eura i utiče na finansijske proizvode u rasponu od raznih vrsta kredita do složenih finansijskih izvedenica, prenosi Bankar.me.\nPre samo nekoliko godina se desio skandal kada je utvrđeno da je nekoliko velikih svetskih banaka, uključujući i Dojče Banku, godinama manipulisalo sa podacima koji se koriste pri proračunu tih referentnih kamatnih stopa, kako bi povećale svoju zaradu.\nStoga su banke koje dostavljaju podatke za proračun euribora od 2018. godine zakonski obavezne da garantuju tačnost podataka i spreče eventualne manipulacije. Te svoje obaveze Dojče Banka nije ispunila u više navrata tokom 2019. i 2020. godine, navode bankarski supervizori,\nPrema rečima portparolke Dojče Banke, kaznu banka prihvata ali ne vidi naznake da su “navedene činjenice rezultirale netačnim podacima u izveštaju koji je dostavljen rukovodicu postupka proračuna referentnih vriednosti.


Vang: SAD ne bi trebalo da "idu predaleko" u trgovinskom ratu\nTanjug 18. maja 2019. 20:48\nŠANGAJ – Kineski visoki diplomata Vang Ji rekao je danas američkom državnom sekretaru Majku Pompeu da skorašnje izjave i postupci SAD štete interesima Kine i njenih kompanija i da bi Vašington trebalo da pokaže uzdržanost, saopštilo je Ministarstvo spoljnih poslova Kine.\nVang je Pompeu u telefonskom razgovoru rekao da Sjedinjene Države ne bi trebalo da idu „predaleko“ u trenutnom trgovinskom sporu između dve strane, dodajući da je Kina još uvijek voljna da prevaziđe razlike kroz pregovore, ali treba da budu na ravnoj nozi, prenosi Rojters.\nKina je u ovom trgovinskom ratu juče zauzela agresivniji stav prema SAD, sugerišući da bi nastavak razgovora između dve najveće svetske ekonomije bio besmislen ako Vašington ne promeni kurs.\nSjedinjene Države su u četvrtak objavile da su stavile Huavej Tehnolodžiz, najvećeg svetskog\nproizvođača opreme za telekomunikacije, na crnu listu što će izuzetno otežati telekomunikacijskom gigantu poslovanje sa američkim kompanijama.\nPored toga, američki predsednik Donald Tramp je potpisao i naredbu kojom zabranjuje firmama u SAD da koriste telekomunikacionu opremu onih kompanija za koje se smatra da predstavljaju rizik po nacionalnu bezbednost.\nU Trampovoj naredbi nije konkretno navedena nijedna zemlja ili kompanija, ali su američki zvaničnici prethodno označili Huavej kao „pretnju“ i lobirali kod saveznika da ne koriste mrežnu opremu Huaveja za 5G mreže naredne generacije, podseća Rojters.\nPortparol Ministarstva trgovine u Pekingu Lu Kang izjavio je da Kina snažno osuđuje jednostrano uvođenje sankcija drugih zemalja kineskim pravnim licima i smatra da se koncept nacionalne bezbednosti zloupotrebljava, ali da Kina uvek podstiče rešavanje sporova sa Sjedinjenim Državama kroz dijalog i konsultacije.